10. การจัดการ

  10.1 ผังการบริหาร SAT

บริษัทฯได้มีการเปลี่ยนแปลงโครงสร้างการบริหารใหม่ เริ่มตั้งแต่วันที่ 1 กุมภาพันธ์ 2552
ประกอบด้วยคณะกรรมการจำนวน 4 ชุด ได้แก่ คณะกรรมการบริษัทฯ คณะกรรมการบริหาร
คณะกรรมการตรวจสอบและธรรมาภิบาล และคณะกรรมการสรรหาและค่าตอบแทนฯ
โดยมีรายชื่อและอำนาจหน้าที่ดังต่อไปนี้

  10.1.1 คณะกรรมการบริษัท ประกอบด้วย

+-------------------------------+--------------------------------------+
| ชื่อ – นามสกุล                   |   ตำแหน่ง                             |
+-------------------------------+--------------------------------------+

  1. นายสรรเสริญ วงศ์ชะอุ่ม กรรมการอิสระ/ ประธานกรรมการบริษัท

  2. นายยงยุทธ กิตะพาณิชย์ กรรมการ/ รองประธานกรรมการบริษัท

  3. นายปัญจะ เสนาดิสัย กรรมการอิสระ

  4. นายรังสิน สืบแสง กรรมการอิสระ

  5. นายสบสันติ์ เกตุสุวรรณ กรรมการอิสระ

  6. นายไพฑูรย์ ทวีผล กรรมการอิสระ

  7. นายวีระยุทธ กิตะพาณิชย์ กรรมการ

  8. นายยงเกียรติ์ กิตะพาณิชย์ กรรมการ

  9. นางสาวนภัสร กิตะพาณิชย์ กรรมการ

  10. นายสุระศักดิ์ เคารพธรรม กรรมการ

ทั้งนี้มี นายธนกฤต เพิ่มพูนขันติสุข เป็นเลขานุการคณะกรรมการบริษัท

  หมายเหตุ:

-   นายสรรเสริญ วงศ์ชะอุ่ม ดำรงตำแหน่งกรรมการอิสระ แทนนายชีระ ภาณุพงศ์ ตั้งแต่วันที่ 24
    มีนาคม 2551

-   นายไพฑูรย์ ทวีผล ดำรงตำแหน่งกรรมการอิสระ ตั้งแต่วันที่ 24 เมษายน 2551

กรรมการผู้มีอำนาจลงนามผูกพันบริษัทฯ

กรรมการผู้มีอำนาจลงนามผูกพันบริษัทฯ ประกอบด้วย นายยงยุทธ กิตะพาณิชย์ นายวีระยุทธ
กิตะพาณิชย์ นายยงเกียรติ์ กิตะพาณิชย์ และ นางสาวนภัสร กิตะพาณิชย์
โดยกรรมการสองในสี่คนนี้ลงลายมือชื่อร่วมกันและประทับตราสำคัญของบริษัทฯ

อำนาจหน้าที่ของคณะกรรมการบริษัท

คณะกรรมการมีความรับผิดชอบต่อผู้ถือหุ้นเกี่ยวกับการดำเนินธุรกิจของบริษัทฯ
และการกำกับดูแลให้การบริหารจัดการเป็นไปตามนโยบายแนวทางและเป้าหมาย
ที่จะก่อให้เกิดประโยชน์สูงสุดแก่ผู้ถือหุ้น อยู่ในกรอบของการมี จริยธรรมที่ดี
และคำนึงถึงผลประโยชน์ของผู้มีส่วนได้เสียทุกฝ่าย

คณะกรรมการมีหน้าที่ปฏิบัติให้เป็นไปตามกฎหมาย วัตถุประสงค์ ข้อบังคับของบริษัทฯ
และมติที่ประชุมผู้ถือหุ้น โดยปฏิบัติหน้าที่ด้วยความซื่อสัตย์สุจริต
และระมัดระวังรักษาผลประโยชน์ของผู้ถือหุ้น ทั้งในปัจจุบันและในระยะยาว ทั้งนี้
รวมทั้งการปฏิบัติให้เป็นไปตามหลักเกณฑ์ และข้อบังคับของตลาดหลักทรัพย์แห่งประเทศไทย
และคณะกรรมการกำกับหลักทรัพย์ และตลาดหลักทรัพย์

ในการปฏิบัติหน้าที่ คณะกรรมการบริษัทฯเป็นผู้แต่งตั้งกรรมการผู้อำนวยการ (President)
ให้เป็นผู้รับผิดชอบการดำเนินธุรกิจของบริษัทฯ

ในการกำกับดูแลกิจการของบริษัทฯ คณะกรรมการกำหนดให้เรื่องดังต่อไปนี้
เป็นอำนาจหน้าที่และความรับผิดชอบของคณะกรรมการบริษัทฯที่จะเป็นผู้พิจารณาอนุมัติ
ให้ความเห็นชอบ

1.  นโยบาย แนวทางยุทธศาสตร์การทำธุรกิจ เป้าหมาย แผนงาน
    และงบประมาณประจำปีของบริษัทฯ และบริษัทย่อย

2.  ผลงานและผลประกอบการประจำเดือน และประจำไตรมาสของบริษัทฯ
    เทียบกับแผนและงบประมาณ และพิจารณาแนวโน้มระยะต่อไปของปี

3.  การลงทุนในโครงการที่ไม่มีในงบประมาณประจำปี

4.  การใช้เงินลงทุนเกินงบลงทุนโครงการที่ได้รับอนุมัติไว้รวมร้อยละ 5 และเกินงบลงทุนอื่นๆ
    ที่ไม่ใช่งบลงทุนโครงการรวมเกินร้อยละ 10

5.  การซื้อและจำหน่ายสินทรัพย์
    การซื้อกิจการและเข้าร่วมในโครงการร่วมทุนที่ไม่ขัดกับเกณฑ์ของตลาดหลักทรัพย์แห่งประเทศไทย
    ที่มีมูลค่าเกินจำนวนที่มอบอำนาจให้กรรมการผู้อำนวยการ

6.  การทำธุรกรรมหรือการกระทำใดๆ อันมีผลกระทบที่สำคัญต่อฐานะทางการเงิน ภาระหนี้สิน
    ยุทธศาสตร์การทำธุรกิจ และชื่อเสียงของบริษัทฯ

7.  การทำสัญญาใดๆ ที่ไม่เกี่ยวกับการทำธุรกิจปกติ
    และสัญญาที่เกี่ยวกับการทำธุรกิจปกติที่มีความสำคัญ

8.  การทำรายการเกี่ยวโยงกันระหว่างบริษัทฯ บริษัทย่อย บริษัทร่วมกับบุคคลที่เกี่ยวโยงกัน
    ส่วนที่ไม่เข้า ข้อกำหนดของตลาดหลักทรัพย์ และคณะกรรมการตลาดหลักทรัพย์

9.  ธุรกรรมใดๆ ที่มีผลให้โครงสร้างเงินทุนของบริษัทฯ มีอัตราส่วนหนี้สินต่อทุนเกิน 1.5 : 1

10. การจ่ายเงินปันผลระหว่างกาล

11. การเปลี่ยนนโยบายและวิธีปฏิบัติที่มีนัยสำคัญเกี่ยวกับการบัญชี การบริหารความเสี่ยง
    และการควบคุมภายใน

12. การว่าจ้างกรรมการผู้อำนวยการ และผู้บริหารระดับสูง

13. การกำหนดและการเปลี่ยนแปลงอำนาจอนุมัติที่มอบให้กรรมการผู้อำนวยการ
    และผู้บริหารระดับสูง

14. การอนุมัติวงเงินการปรับเงินเดือนและโบนัสหรือสูตรโบนัส
    หรือสูตรการปรับผลตอบแทนประจำปีของผู้บริหารและพนักงาน

15. การเสนอแต่งตั้งและการสิ้นสุดสถานภาพของกรรมการ เลขานุการบริษัท
    และเลขานุการคณะกรรมการบริษัทฯ

16. การมอบอำนาจหน้าที่ให้ประธานกรรมการ กรรมการผู้อำนวยการ หรือกรรมการบริษัทฯ
    คนใดคนหนึ่ง รวมถึงการปรับปรุงเปลี่ยนแปลงแก้ไขการมอบอำนาจหน้าที่ดังกล่าว
    ทั้งนี้ต้องไม่ขัดกับกฎเกณฑ์ข้อกำหนดตลาดหลักทรัพย์ และคณะกรรมการตลาดหลักทรัพย์

17. การแต่งตั้งและกำหนดอำนาจหน้าที่ของคณะกรรมการชุดย่อย

18. การจัดให้มีและกำกับดูแลให้มีการบริหารจัดการตามหลักการกำกับดูแลกิจการ

19. การแต่งตั้งกรรมการในบริษัทย่อย

20. การดำเนินการอื่นใดเพื่อให้เป็นไปตามกฎหมาย วัตถุประสงค์ ข้อบังคับ
    และมติที่ประชุมผู้ถือหุ้นของบริษัทฯ

การปฐมนิเทศกรรมการใหม่

คณะกรรมการบริษัทฯ กำหนดให้มีการปฐมนิเทศกรรมการใหม่ทุกคน
เพื่อสร้างความรู้ความเข้าใจในธุรกิจและการดำเนินงานด้านต่าง ๆ ของบริษัทฯ
เพื่อเตรียมความพร้อมในการปฏิบัติหน้าที่ของกรรมการ
ขณะเดียวกันก็มีนโยบายที่จะเสริมสร้างความรู้และมุมมองใหม่ ๆ ให้กับกรรมการทุกคน
ทั้งในแง่การกำกับดูแลกิจการ ภาวะอุตสาหกรรม ธุรกิจเทคโนโลยี และนวัตกรรมใหม่ ๆ ฯลฯ
เพื่อช่วยสนับสนุนการปฏิบัติหน้าที่อย่างมีประสิทธิภาพของกรรมการ

  10.1.2 คณะกรรมการบริหาร มีกรรมการอิสระเป็นประธานฯ ประกอบด้วย

+-------------------------------+--------------------------------------+
| ชื่อ – นามสกุล                   |   ตำแหน่ง                             |
+-------------------------------+--------------------------------------+

  1. นายสบสันติ์ เกตุสุวรรณ ประธานกรรมการ

  2. นายยงยุทธ กิตะพาณิชย์ กรรมการ

  3. นายวีระยุทธ กิตะพาณิชย์ กรรมการ

  4. นายสุระศักดิ์ เคารพธรรม กรรมการ

ทั้งนี้มี นายธนกฤต เพิ่มพูนขันติสุข เป็นเลขานุการคณะกรรมการบริหาร

  หมายเหตุ:

  - นายสบสันติ์ เกตุสุวรรณ ดำรงตำแหน่งประธานคณะกรรมการบริหาร ตั้งแต่วันที่ 1 พฤษภาคม
  2551

  คณะกรรมการบริหารมีวาระการดำรงตำแหน่งคราวละ 3 ปี

อำนาจหน้าที่ของคณะกรรมการบริหาร

1.  กลั่นกรอง

    -   นโยบาย ทิศทาง กลยุทธ์ในการทำธุรกิจและโครงสร้างการบริหารงาน
        ตลอดจนหลักเกณฑ์ในการดำเนินธุรกิจของบริษัทฯให้สอดคล้องกับสภาพเศรษฐกิจและการแข่งขัน

    -   แผนธุรกิจ และงบประมาณประจำปีของบริษัทฯ

    -   โครงการลงทุน ทุกโครงการ

  2. อนุมัติ หรือไม่อนุมัติ

-   โครงการลงทุนในวงเงินไม่เกิน 50 ล้านบาท
    โดยโครงการลงทุนนั้นต้องเป็นโครงการลงทุนที่เกี่ยวข้องกับธุรกิจหลักของบริษัทฯ
    และมีอัตราผลตอบแทนการลงทุนของโครงการ (IRR) ไม่น้อยกว่าร้อยละ 15
    เว้นแต่เป็นโครงการลงทุนเพื่อการบำรุงรักษา ปรับปรุงประสิทธิภาพ หรือทดแทนเครื่องจักร

-   การเปิดและปิดบัญชีของบริษัทฯ ในสถาบันการเงินต่าง ๆ

-   ตัดบัญชีสินทรัพย์ที่เสื่อมสภาพ

-   การขายสินทรัพย์ที่ไม่ใช้ในการดำเนินงานไม่เกิน 10 ล้านบาท/รายการ

  3. ติดตามและกำกับการดำเนินการ

-   แผนกลยุทธ์ แผนงาน และโครงการที่อยู่ในแผนธุรกิจประจำปี
    ที่ได้รับอนุมัติจากคณะกรรมการบริษัทฯ

-   ผลการดำเนินงานทางการเงินของบริษัทฯ

-   ผลการดำเนินงานด้านบริหารความเสี่ยงขององค์กร

  4. รายงานคณะกรรมการบริษัทฯ

  - ผลการดำเนินงานทางการเงินประจำเดือน

  - รายการที่คณะกรรมการบริหาร อนุมัติหรือไม่อนุมัติ

  5. ดำเนินการอื่น ๆตามที่คณะกรรมการบริษัทฯมอบหมาย

  10.1.3 คณะกรรมการตรวจสอบและธรรมาภิบาล ประกอบด้วยกรรมการอิสระทั้งคณะ ได้แก่

+-------------------------------+--------------------------------------+
| ชื่อ – นามสกุล                   |   ตำแหน่ง                             |
+-------------------------------+--------------------------------------+

  1. นายปัญจะ เสนาดิสัย ประธานกรรมการ

  2. นายรังสิน สืบแสง กรรมการ

  3. นายไพฑูรย์ ทวีผล กรรมการ

  ทั้งนี้มี นายวิศรุต บุญโต เป็นเลขานุการคณะกรรมการตรวจสอบ

  หมายเหตุ:

  - นายสบสันติ์ เกตุสุวรรณ ลาออกจากตำแหน่งกรรมการ
  คณะกรรมการตรวจสอบและธรรมาภิบาล เมื่อดำรงตำแหน่ง ประธานคณะกรรมการบริหาร
  ตั้งแต่วันที่ 1 พฤษภาคม 2551 และคณะกรรมการบริษัทแต่งตั้งนายไพฑูรย์ ทวีผล เป็นกรรมการ
  ในคณะกรรมการตรวจสอบและธรรมาภิบาล

คณะกรรมการตรวจสอบและธรรมาภิบาลมีวาระการดำรงตำแหน่งคราวละ 3 ปี

อำนาจหน้าที่ของคณะกรรมการตรวจสอบและธรรมาภิบาล

1.  สอบทานรายงานทางการเงินให้ถูกต้องตามควร ตามมาตรฐานการบัญชี
    และให้มีการเปิดเผยอย่างเพียงพอ

2.  สอบทานระบบการควบคุมภายใน และการตรวจสอบภายใน ให้เหมาะสมและมีประสิทธิภาพ
    ตลอดจนพิจารณาถึงความเป็นอิสระของหน่วยงานตรวจสอบภายใน

3.  สอบทานการปฏิบัติของบริษัทฯให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้อง

4.  สอบทานรายการที่เกี่ยวโยงกัน หรือการกระทำที่อาจมีความขัดแย้งทางผลประโยชน์
    ให้เป็นไปตามกฎระเบียบที่เกี่ยวข้อง

5.  สอบทานความเหมาะสมและเพียงพอของระบบการบริหารความเสี่ยง(Risk Management)
    ของบริษัทฯ

6.  พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชีของบริษัทฯ
    พิจารณาความเป็นอิสระของผู้สอบบัญชี และมีการ0ประชุมร่วมกับผู้สอบบัญชีอย่างน้อยปีละ 1
    ครั้ง โดยไม่มีฝ่ายจัดการเข้าร่วม

7.  ให้ความเห็นชอบการแต่งตั้ง โยกย้าย
    การพิจารณาความดีความชอบของหัวหน้าหน่วยงานตรวจสอบภายใน
    ตลอดจนพิจารณาให้ความเห็นชอบแผนงาน งบประมาณ
    และอัตรากำลังของหน่วยงานตรวจสอบภายใน

8.  จัดทำรายงานกำกับดูแลกิจการของคณะกรรมการตรวจสอบฯ
    โดยเปิดเผยไว้ในรายงานประจำปีของบริษัทฯ
    และลงนามโดยประธานคณะกรรมการตรวจสอบฯ โดยมีรายละเอียดขั้นต่ำในประเด็นสำคัญ
    ดังนี้

    1.  ความถูกต้อง เชื่อถือได้ ของรายงานทางการเงิน

    2.  ความเพียงพอของระบบการควบคุมภายใน

    3.  การปฏิบัติตามกฎหมายหลักทรัพย์ฯ ข้อกำหนดของ ต.ล.ท. หรือกฎหมายที่เกี่ยวข้อง

    4.  ความเหมาะสมของผู้สอบบัญชี

    5.  รายการที่อาจมีความขัดแย้งทางผลประโยชน์

    6.  การประชุมคณะกรรมการตรวจสอบฯ และการเข้าร่วมประชุมของแต่ละท่าน

    7.  ความเห็นหรือข้อสังเกตที่ได้รับจากการปฏิบัติหน้าที่

    8.  รายการอื่นใดที่ผู้ถือหุ้นและผู้ลงทุนทั่วไปควรทราบ

9.  ในการปฏิบัติงานตามหน้าที่ ให้คณะกรรมการตรวจสอบฯ มีอำนาจเชิญผู้บริหาร
    หรือพนักงานของบริษัทฯที่เกี่ยงข้องมาให้ความเห็น ร่วมประชุม
    หรือส่งเอกสารตามที่เห็นว่าเกี่ยวข้องจำเป็น

10. ให้มีอำนาจว่าจ้างที่ปรึกษาหรือบุคคลภายนอกมาให้ความเห็นหรือคำปรึกษาในกรณีจำเป็น
    โดยบริษัทฯ เป็นผู้รับผิดชอบค่าใช้จ่าย

11. พิจารณาทบทวนขอบเขตอำนาจหน้าที่ความรับผิดชอบและประเมินผลการปฏิบัติงานของคณะกรรมการตรวจสอบฯประจำทุกปี

12. ปฏิบัติการอื่นใดตามที่คณะกรรมการบริษัทฯมอบหมาย

13. รายงานผลการปฏิบัติงานของคณะกรรมการตรวจสอบฯ ให้คณะกรรมการบริษัททราบทุกไตรมาส

14. ดำเนินการตรวจสอบและรายงานผลการตรวจสอบเบื้องต้นแก่สำนักงานคณะกรรมการ ก.ล.ต.
    และผู้สอบบัญชี
    ในกรณีที่ผู้สอบบัญชีได้แจ้งเหตุอันควรสงสัยให้คณะกรรมการตรวจสอบฯได้รับทราบ
    โดยให้ดำเนินการภายใน 30 วัน นับแต่วันที่ได้รับแจ้งจากผู้สอบบัญชีแล้ว

15. รับทราบสำเนารายงานของกรรมการและผู้บริหารของบริษัทฯ
    ที่ได้รายงานถึงการมีส่วนได้เสียของตน หรือของบุคคลที่มีความเกี่ยวข้อง
    ซึ่งเป็นส่วนได้เสียที่เกี่ยวข้องกับการบริหารจัดการกิจการของบริษัทหรือบริษัทย่อย ทั้งนี้
    ตามหลักเกณฑ์ เงื่อนไข และวิธีการที่คณะกรรมการกำกับตลาดทุนประกาศกำหนด

16. ทบทวนนโยบายการกำกับดูแลกิจการ จริยธรรมทางธุรกิจ
    และติดตามการปฏิบัติตามนโยบายเป็นประจำ อย่างน้อยปีละ 1 ครั้ง

17. พิจารณาแต่งตั้งคณะทำงาน เพื่อทำหน้าที่สนับสนุนการกำกับดูแลกิจการ จริยธรรมธุรกิจ
    ได้ตามความเหมาะสม

  10.1.4 คณะกรรมการสรรหาและค่าตอบแทนกรรมการและผู้บริหาร
  มีกรรมการอิสระเป็นประธานฯ ประกอบด้วย

+-------------------------------+--------------------------------------+
| ชื่อ – นามสกุล                   |   ตำแหน่ง                             |
+-------------------------------+--------------------------------------+

  1. นายรังสิน สืบแสง ประธานกรรมการ

  2. นายปัญจะ เสนาดิสัย กรรมการ

  3. นายสุระศักดิ์ เคารพธรรม กรรมการ

  ทั้งนี้มี นายวสันต์ ชวเจริญพันธ์ เป็นเลขานุการคณะกรรมการสรรหาและค่าตอบแทนฯ

คณะกรรมการสรรหาและค่าตอบแทนกรรมการและผู้บริหารมีวาระการดำรงตำแหน่งคราวละ 3 ปี

อำนาจหน้าที่ของคณะกรรมการสรรหาและค่าตอบแทนกรรมการและผู้บริหาร

1.  พิจารณาหลักเกณฑ์ และกระบวนการในการสรรหาบุคคลที่มีคุณสมบัติเหมาะสม
    เพื่อดำรงตำแหน่งกรรมการ และกรรมการผู้อำนวยการ
    สำหรับตำแหน่งรองกรรมการผู้อำนวยการ มอบให้กรรมการผู้อำนวยการ พิจารณาเบื้องต้น
    เพื่อเสนอคณะกรรมการสรรหาฯให้ความเห็นชอบ และเสนอคณะกรรมการบริษัทฯพิจารณา

2.  คัดเลือกและแต่งตั้งบุคคลเข้าดำรงตำแหน่งกรรมการ และกรรมการผู้อำนวยการ
    เมื่อครบวาระหรือมีตำแหน่งว่างลง สำหรับตำแหน่งรองกรรมการผู้อำนวยการ
    มอบให้กรรมการผู้อำนวยการพิจารณา และนำเสนอคณะกรรมการสรรหาฯ ให้ความเห็นชอบ
    ก่อนเสนอคณะกรรมการบริษัทฯพิจารณา

3.  ติดตามการทำแผนสืบทอดตำแหน่งงาน และประเมินผลการทำงานของกรรมการผู้อำนวยการ
    ทั้งนี้ ตำแหน่งรองกรรมการผู้อำนวยการ มอบให้กรรมการผู้อำนวยการ ติดตาม ประเมินผล
    และเสนอคณะกรรมการสรรหาฯ ให้ความเห็นชอบ ก่อนเสนอคณะกรรมการบริษัทฯพิจารณา

4.  กำหนดนโยบายค่าตอบแทนสำหรับ กรรมการ ผู้บริหารระดับสูง ได้แก่ กรรมการผู้อำนวยการ
    รองกรรมการผู้อำนวยการ และนำเสนอคณะกรรมการบริษัทฯ เพื่อพิจารณาอนุมัติ

5.  เสนอค่าตอบแทน กรรมการในคณะกรรมการบริษัทฯ คณะกรรมการชุดย่อย
    และผู้บริหารระดับสูง ได้แก่ กรรมการผู้อำนวยการ รองกรรมการผู้อำนวยการ
    ที่ได้รับแต่งตั้งจากคณะกรรมการบริษัทฯ โดยค่าตอบแทนดังกล่าวให้รวมถึง เบี้ยประชุม
    เงินเดือน โบนัส หุ้น และผลประโยชน์ที่เกี่ยวข้องอื่น ๆ

6.  รายงานผลการปฏิบัติงานต่อคณะกรรมการบริษัทฯ อย่างน้อยปีละ 1 ครั้ง

7.  ดำเนินการอื่น ๆ ตามที่คณะกรรมการบริษัทฯมอบหมาย

10.1.5 ผู้บริหาร ประกอบด้วย

  1. นายวีระยุทธ กิตะพาณิชย์ กรรมการผู้อำนวยการ และรักษาการ

  รองกรรมการผู้อำนวยการ - สายทรัพยากรบุคคลและธุรการ

  2. นายยงเกียรติ์ กิตะพาณิชย์ รองกรรมการผู้อำนวยการบริหาร

  3. นายโยชิทากะ โอบายาชิ รองกรรมการผู้อำนวยการอาวุโส - สายการขายและการตลาด

  4. นางสาวนภัสร กิตะพาณิชย์ รองกรรมการผู้อำนวยการ - สำนักกรรมการผู้อำนวยการ

  5. นายวรพจน์ ฉัตรชัยกุลศิริ รองกรรมการผู้อำนวยการ - สายการเงินและบัญชี

  6. นายวสันต์ ชวเจริญพันธ์ รองกรรมการผู้อำนวยการ - สายปฏิบัติการ SBM/ ICP

  7. นายภากร ทองเจริญ รองกรรมการผู้อำนวยการ - สายปฏิบัติการ SAT/ BSK

  8. นายวิชัย ศรีมาวรรณ์ รองกรรมการผู้อำนวยการ - สายจัดหาและพัฒนาคุณภาพ

  9. นางจิราพร ศรีสมวงษ์ รองกรรมการผู้อำนวยการ - สายเทคโนโลยีสารสนเทศ

  หมายเหตุ:

  - นางจิราพร ศรีสมวงษ์ ดำรงตำแหน่งรองกรรมการผู้อำนวยการ สายเทคโนโลยีสารสนเทศ
  ตั้งแต่วันที่ 2 มิถุนายน 2551

  - นายภากร ทองเจริญ ดำรงตำแหน่งรองกรรมการผู้อำนวยการ สายปฏิบัติการ ตั้งแต่วันที่ 3
  พฤศจิกายน 2551

อำนาจหน้าที่ของกรรมการผู้อำนวยการ

1.  จัดทำนโยบาย แนวทางยุทธศาสตร์การทำธุรกิจ เป้าหมาย
    แผนงานและงบประมาณประจำปีของ บริษัทฯ และบริษัทย่อย
    เสนอให้คณะกรรมการบริษัทฯอนุมัติ

2.  ดำเนินการให้เป็นไปตามนโยบาย แนวทางยุทธศาสตร์การทำธุรกิจ เป้าหมาย
    แผนงานและงบประมาณ ประจำปีของบริษัทฯ และบริษัทย่อย ตามที่คณะกรรมการบริษัทฯอนุมัติ

3.  รายงานผลงานและผลประกอบการประจำเดือนและไตรมาสของบริษัทฯ
    และบริษัทย่อยเทียบกับแผนและงบประมาณ ให้คณะกรรมการบริษัทฯ รับทราบพร้อมเสนอข้อแนะ

4.  อนุมัติค่าใช้จ่ายและเงินลงทุนที่ไม่ได้อยู่ในงบประมาณประจำปีได้ไม่เกิน 1 ล้านบาทต่อครั้ง
    โดยต้องรายงานให้คณะกรรมการทราบ

5.  เรื่องอื่นๆ ที่คณะกรรมการบริษัทฯมอบหมาย

ทั้งนี้ การใช้อำนาจหน้าที่ของกรรมการผู้อำนวยการไม่รวมถึง (ต้องไม่ขัดแย้งกับกฎเกณฑ์ของ
ก.ล.ต.) อำนาจในการอนุมัติรายการที่ทำให้กรรมการผู้อำนวยการหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใดกับบริษัทฯ และบริษัทย่อย
รวมทั้งรายการที่กำหนดให้ขอความเห็นชอบจากที่ประชุมคณะกรรมการบริษัทฯ หรือที่ประชุมผู้ถือหุ้น
เช่น รายการที่เกี่ยวโยงกัน หรือการได้มาหรือจำหน่ายไป ซึ่งสินทรัพย์ของบริษัทฯ และบริษัทย่อย
เป็นต้น

การประเมินผลการปฏิบัติหน้าที่ของกรรมการผู้อำนวยการ

คณะกรรมการบริษัทฯ
กำหนดให้มีการประเมินผลการปฏิบัติงานของกรรมการผู้อำนวยการเป็นประจำทุกปี
โดยใช้เป้าหมายและหลักเกณฑ์ในการประเมินที่เชื่อมโยงกับความสำเร็จของแผนยุทธศาสตร์
เพื่อพิจารณากำหนดค่าตอบแทน และเงินรางวัลจูงใจที่เหมาะสม

โครงสร้างคณะกรรมการและองค์ประกอบของคณะกรรมการ

คณะกรรมการบริษัทฯจัดให้มีจำนวนกรรมการที่เหมาะสมกับขนาดของกิจการ
โดยปัจจุบันมีกรรมการจำนวน 10 คน ประกอบด้วย กรรมการที่ไม่เป็นผู้บริหาร 7 คน
กรรมการที่เป็นผู้บริหาร 3 คน ในจำนวนกรรมการทั้งคณะ โดยบริษัทฯมีกรรมการอิสระจำนวน 5
คน

กรรมการอิสระ มีจำนวนร้อยละ 50 ของคณะกรรมการบริษัทฯ ประกอบด้วย

  1. นายสรรเสริญ วงศ์ชะอุ่ม

  2. นายปัญจะ เสนาดิสัย

  3. นายรังสิน สืบแสง

  4. นายสบสันติ์ เกตุสุวรรณ

  5. นายไพฑูรย์ ทวีผล

คำนิยามของ “กรรมการอิสระ” มีดังนี้

1.  ถือหุ้นไม่เกินร้อยละ 0.5 ของทุนจดทะเบียนที่ชำระแล้วของบริษัทฯ บริษัทย่อย หรือบริษัทร่วม
    ทั้งนี้ ให้นับหุ้นที่ถือโดยผู้เกี่ยวข้องด้วย

2.  ไม่เป็นกรรมการที่ได้รับมอบหมายให้รับผิดชอบการบริหารงานในทางปกติธุรกิจของบริษัทฯ
    บริษัทย่อย หรือบริษัทร่วม หรือผู้ถือหุ้นรายใหญ่ของบริษัทฯ
    รวมทั้งไม่เป็นกรรมการที่มีอำนาจลงนามผูกพัน บริษัทฯ ลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัทฯ บริษัทย่อย บริษัทร่วม
    หรือผู้ถือหุ้นรายใหญ่ของบริษัทฯ

3.  เป็นกรรมการที่ไม่มีผลประโยชน์หรือส่วนได้ส่วนเสีย ไม่ว่าทางตรงหรือทางอ้อม
    ทั้งในด้านการเงินและบริหารงาน

4.  เป็นกรรมการที่ไม่ใช่ผู้สอบบัญชีของบริษัทฯ บริษัทย่อย บริษัทร่วม นิติบุคคลที่อาจมีความขัดแย้ง

5.  เป็นกรรมการที่ไม่ได้เป็นผู้ให้บริการทางวิชาชีพใด ๆ ซึ่งได้รับค่าบริการเกินกว่า 2
    ล้านบาทต่อปี จากบริษัทฯ บริษัทย่อย บริษัทร่วม หรือ นิติบุคคลที่อาจมีความขัดแย้ง

6.  เป็นกรรมการที่ไม่ใช่เป็นผู้ที่เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัทฯ

7.  เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการของบริษัทฯ
    หรือ ผู้ถือหุ้นรายใหญ่

8.  สามารถปฏิบัติหน้าที่ แสดงความเห็น
    หรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการบริษัทฯได้โดยอิสระ

10.2 การสรรหากรรมการและผู้บริหาร

คณะกรรมการสรรหาและค่าตอบแทนฯ ทำหน้าที่สรรหากรรมการเพื่อทดแทนกรรมการที่ลาออก
ครบวาระ หรือทดแทนตำแหน่งที่ว่างลง โดยมีขั้นตอนดำเนินการ ดังนี้

1.  พิจารณาจากโครงสร้างและองค์ประกอบของคณะกรรมการบริษัทฯทั้งคณะ
    เพื่อเสริมสร้างให้บริษัทฯมีคณะกรรมการที่เข้มแข็ง

2.  พิจารณาผู้ดำรงตำแหน่งกรรมการจากบุคคลที่มีความรู้ความสามารถ ซื่อสัตย์ สุจริต
    มีประสบการณ์ในธุรกิจที่เกี่ยวข้อง เพื่อให้ตรงกับความต้องการของบริษัทฯ
    และตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
    ตลาดหลักทรัพย์แห่งประเทศไทย และพระราชบัญญัติหลักทรัพย์และตลาดหลักทรัพย์

และเมื่อคณะกรรมการสรรหาฯ พิจารณาแล้ว มีความเหมาะสม จะเสนอต่อคณะกรรมการบริษัทฯ
เพื่อให้ความเห็นชอบ และขออนุมัติแต่งตั้งเป็นกรรมการต่อที่ประชุมสามัญผู้ถือหุ้นต่อไป

สำหรับการคัดเลือกบุคคลเข้าดำรงตำแหน่งผู้บริหาร
คณะกรรมการสรรหาและค่าตอบแทนฯจัดให้มีการติดตามความคืบหน้าแผนสืบทอดตำแหน่งที่ครอบคลุมตำแหน่งกรรมการผู้อำนวยการ
และผู้บริหารระดับสูง เพื่อให้มั่นใจว่า บริษัทฯมีผู้บริหารที่มีความรู้ ความสามารถ
สามารถสืบทอดตำแหน่งที่สำคัญต่อไปในอนาคต

10.3 ค่าตอบแทน

  10.3.1 ค่าตอบแทนที่เป็นตัวเงิน สำหรับปีสิ้นสุดวันที่ 31 ธันวาคม 2551

  (1)
  ค่าตอบแทนรวมที่เป็นตัวเงินของคณะกรรมการบริษัทในรูปของเบี้ยประชุมและบำเหน็จกรรมการ

  เป็นจำนวนเงินรวมทั้งสิ้น 7,615,049.81 บาท รายละเอียดดังนี้

[TABLE]

หมายเหตุ:

  - นายสรรเสริญ วงศ์ชะอุ่ม ดำรงตำแหน่งกรรมการอิสระและประธานกรรมการบริษัท ตั้งแต่วันที่
  24 มีนาคม 2551

  - นายสบสันติ์ เกตุสุวรรณ ลาออกจากตำแหน่งกรรมการ คณะกรรมการตรวจสอบฯ
  และกรรมการ คณะกรรมการสรรหาฯ เมื่อดำรงตำแหน่งประธานคณะกรรมการบริหาร ตั้งแต่วันที่
  1 พฤษภาคม 2551

  - นายไพฑูรย์ ทวีผล ดำรงตำแหน่งกรรมการอิสระ ตั้งแต่วันที่ 24 เมษายน 2551
  และได้รับแต่งตั้งให้ดำรงตำแหน่ง กรรมการตรวจสอบ ตั้งแต่วันที่ 1 พฤษภาคม 2551

2.  ค่าตอบแทนที่เป็นตัวเงินของผู้บริหารของบริษัทฯ ในรูปของเงินเดือนและโบนัส

  ------------------ ---------- --------------- ---------- ---------------
  หน่วย : บาท         จำนวนราย   พ.ศ. 2551       จำนวนราย   พ.ศ. 2550

  เงินเดือนรวม         10         22,493,956.67   8          21,771,480.00

  โบนัสรวม            9          7,754,199.48    8          7,704,226.00

  รวม                           30,248,156.15              29,475,706.00
  ------------------ ---------- --------------- ---------- ---------------

หมายเหตุ: - ปี 2551 ประกอบด้วยผู้บริหาร 10 คน คือ นายวีระยุทธ กิตะพาณิชย์ นายยงเกียรติ์
กิตะพาณิชย์ นายโยชิทะกะ โอบายาชิ นายชำนาญ ธรรมเจริญ (ลาออกระหว่างปี) นายวรพจน์
ฉัตรชัยกุลศิริ นายวสันต์ ชวเจริญพันธ์ นายวิชัย ศรีมาวรรณ์ นางสาวนภัสร กิตะพาณิชย์ นางจิราพร
ศรีสมวงษ์ (เข้าระหว่างปี) และนายภากร ทองเจริญ (เข้าระหว่างปี)

- ปี 2550 ประกอบด้วยผู้บริหาร 8 คน คือ นายวีระยุทธ กิตะพาณิชย์ นายยงเกียรติ์ กิตะพาณิชย์
นายโยชิทะกะ โอบายาชิ นายชำนาญ ธรรมเจริญ นายวรพจน์ ฉัตรชัยกุลศิริ นายวสันต์
ชวเจริญพันธ์ นายวิชัย ศรีมาวรรณ์ และ นางสาวนภัสร กิตะพาณิชย์

  10.3.2 ค่าตอบแทนอื่น

  (1) เงินสมทบกองทุนสำรองเลี้ยงชีพ

  ในรอบปี 2551 บริษัทฯได้สมทบเงินเข้ากองทุนสำรองเลี้ยงชีพให้แก่ผู้บริหารของบริษัทฯดังนี้

  ------------------------- ---------- ------------- ---------- -------------
  หน่วย : บาท                จำนวนราย   พ.ศ. 2551     จำนวนราย   พ.ศ. 2550

  เงินสมทบกองทุนสำรองเลี้ยงชีพ   8          520,953       7          539,132.40
  ------------------------- ---------- ------------- ---------- -------------

หมายเหตุ: - ปี 2551 ผู้บริหาร 8 คน ได้แก่ นายวีระยุทธ กิตะพาณิชย์ นายยงเกียรติ์
กิตะพาณิชย์ นายชำนาญ ธรรมเจริญ (ลาออกระหว่างปี) นายวรพจน์ ฉัตรชัยกุลศิริ นายวสันต์
ชวเจริญพันธ์ นายวิชัย ศรีมาวรรณ์ นางสาวนภัสร กิตะพาณิชย์ และนางจิราพร ศรีสมวงษ์
(เข้าระหว่างปี)

- ปี 2550 ผู้บริหาร 7 คน ได้แก่ นายวีระยุทธ กิตะพาณิชย์ นายยงเกียรติ์ กิตะพาณิชย์
นายชำนาญ ธรรมเจริญ นายวรพจน์ ฉัตรชัยกุลศิริ นายวสันต์ ชวเจริญพันธ์ นายวิชัย ศรีมาวรรณ์
และนางสาวนภัสร กิตะพาณิชย์

(2) การถือครองหุ้นของคณะกรรมการบริษัทฯ และผู้บริหาร ณ วันที่ 30 ธันวาคม 2551

  ------------------------- --------------- --------------- ---------------
  ชื่อ – สกุล                  หุ้นสามัญ (หุ้น)                     

                            31 ธันวาคม 2551  31 ธันวาคม 2550  เพิ่ม (ลด)

  1. นายสรรเสริญ วงศ์ชะอุ่ม     -               -               -

  2. นายยงยุทธ กิตะพาณิชย์      6,660,900       6,660,900       -

  3. นายปัญจะ เสนาดิสัย        20,000          20,000          -

  4. นายรังสิน สืบแสง          -               -               -

  5. นายสบสันติ์ เกตุสุวรรณ      -               -               -

  6. นายไพฑูรย์ ทวีผล          -               -               -

  7. นายวีระยุทธ กิตะพาณิชย์     10,410,100      10,410,100      -

  8. นายยงเกียรติ์ กิตะพาณิชย์    6,660,900       6,660,900       -

  9. นางสาวนภัสร กิตะพาณิชย์    5,180,900       5,180,900       -

  10. นายสุระศักดิ์ เคารพธรรม   -               -               -

  11. นายวรพจน์ ฉัตรชัยกุลศิริ    -               -               -

  12. นายโยชิทะกะ โอบายาชิ    -               -               -

  13. นายวสันต์ ชวเจริญพันธ์     -               -               -

  14. นายวิชัย ศรีมาวรรณ์       50,000          70,000          (20,000)

  15. นางจิราพร ศรีสมวงษ์      -               -               -

  16. นายภากร ทองเจริญ       -               -               -
  ------------------------- --------------- --------------- ---------------

หมายเหตุ:

  - ข้อมูลจากรายงานการถือครองหลักทรัพย์ของกรรมการบริษัท ณ วันที่ 30 ธันวาคม 2551

10.4 การกำกับดูแลกิจการ

  คณะกรรมการบริษัทฯ มีนโยบายที่จะให้ผู้ถือหุ้นมีส่วนในการดูแลกิจการ
  และให้ความเห็นเกี่ยวกับการดำเนินกิจการมากขึ้น จึงได้อนุมัติคู่มือ
  “นโยบายการกำกับดูแลกิจการ” และ คู่มือ “จริยธรรมธุรกิจและข้อพึงปฏิบัติในการทำงาน”
  เมื่อวันที่ 14 สิงหาคม 2551 เผยแพร่ไว้ในเว็บไซต์ของบริษัทฯ ที่ www.satpcl.co.th
  ส่วนของ “ธรรมาภิบาล” เพื่อให้ผู้ถือหุ้น นักลงทุน หรือผู้ที่สนใจ
  สามารถดาวน์โหลดคู่มือดังกล่าวได้ ทั้งนี้ บริษัทฯยังได้จัดทำคู่มือทั้ง 2 เล่ม แจกจ่ายให้กรรมการ
  ผู้บริหาร และพนักงาน เพื่อใช้เป็นแนวปฏิบัติ

  เมื่อวันที่ 9 ตุลาคม 2551 คณะกรรมการตรวจสอบและธรรมาภิบาล
  มีมติให้กำหนดโครงสร้างและหน้าที่ความรับผิดชอบของคณะทำงานธรรมาภิบาล
  เพื่อให้สอดคล้องกับหลักปฏิบัติที่ดีของนโยบายการกำกับดูแลกิจการ โดยมีหน้าที่ในการส่งเสริม
  เผยแพร่ นโยบายการกำกับดูแลกิจการ จริยธรรมธุรกิจและข้อพึงปฏิบัติในการทำงาน
  เพื่อกระตุ้นให้พนักงานทุกระดับมีส่วนร่วม และส่งผลในทางปฏิบัติ ศึกษา ปรับปรุง ประเมิน
  ทบทวน เสนอแนะ หลักเกณฑ์ ให้เป็นปัจจุบันและสอดคล้องกับกฎหมาย รวมทั้ง
  ดูแลให้มีการประเมินผลการปฏิบัติตามนโยบาย
  และรายงานผลการดำเนินงานต่อคณะกรรมการตรวจสอบและธรรมาภิบาล อย่างน้อยปีละ 4 ครั้ง

  จากผลการสำรวจตามโครงการสำรวจการกำกับดูแลกิจการบริษัทจดทะเบียนไทย ประจำปี 2551
  (Corporate Governance Report of Thai Listed Companies 2008)
  ของสมาคมส่งเสริมสถาบันกรรมการบริษัทไทย จัดทำขึ้น ซึ่งการสำรวจปรากฏว่า
  บริษัทฯได้รับคะแนนตามหลักเกณฑ์การประเมินที่ 92 คะแนน จากคะแนนเต็ม 100 คะแนน
  และเป็น 1 ใน 22 บริษัท ที่อยู่ในระดับ “ดีเลิศ” จากบริษัทจดทะเบียนที่ทำการสำรวจรวม 448
  บริษัท

ตลอดปี 2551 บริษัทฯได้ปฏิบัติตามหลักการกำกับดูแลกิจการ ซึ่งครอบคลุมเนื้อหา 5 หมวด
สรุปได้ดังนี้

1.  สิทธิของผู้ถือหุ้น

ในปี 2551 นอกเหนือจากสิทธิพื้นฐานต่าง ๆของผู้ถือหุ้น เช่น สิทธิในการซื้อ ขาย หรือโอน
หลักทรัพย์ แล้ว บริษัทฯยังได้ดำเนินการในเรื่องต่าง ๆ ที่เป็นการส่งเสริมการใช้สิทธิของผู้ถือหุ้น
ดังนี้

  • บริษัทฯเปิดโอกาสให้ผู้ถือหุ้นส่งคำถามที่เกี่ยวข้องกับวาระการประชุมสามัญผู้ถือหุ้นประจำปี
  2551 ถึงคณะกรรมการล่วงหน้าก่อนวันประชุม ระหว่างวันที่ 24 มีนาคม 2551 ถึงวันที่ 10
  เมษายน 2551 โดยแจ้งให้ผู้ถือหุ้นทราบผ่านระบบข่าวของตลาดหลักทรัพย์แห่งประเทศไทย
  พร้อมทั้งประกาศหลักเกณฑ์ และระบุขั้นตอน ที่ชัดเจนไว้ในเว็บไซต์ของบริษัทฯที่
  www.satpcl.co.th ส่วนของ “ข้อมูลนักลงุทน” ภายใต้หัวข้อ “ประชุมผู้ถือหุ้น”

  • บริษัทฯได้ให้ความสำคัญและเคารพสิทธิของผู้ถือหุ้น โดยปฏิบัติตามหลักเกณฑ์ที่กฎหมายกำหนด
  บริษัทฯจัดประชุมผู้ถือหุ้นสามัญประจำปี 2551 ในวันที่ 24 เมษายน 2551
  โดยมีกรรมการเข้าร่วมประชุมครบทั้ง 9 คน อีกทั้งกรรมการที่จะขอแต่งตั้งเพิ่มอีก 1 คน คือ
  นายไพฑูรย์ ทวีผล ก็ได้ให้เกียรติเข้าร่วมสังเกตการณ์ในที่ประชุม และตอบข้อซักถามของผู้ถือหุ้น
  นอกจากนี้ ยังมีผู้บริหารระดับสูงของบริษัทฯ ผู้แทนของผู้สอบบัญชี จากบริษัทสำนักงาน เอินส์ท
  แอนด์ ยัง จำกัด และที่ปรึกษากฎหมาย จากสำนักงานกฎหมายสยามซิตี้
  เข้าร่วมประชุมในครั้งนี้ด้วย

  • บริษัทฯนำหนังสือนัดประชุมทั้งภาษาไทยและภาษาอังกฤษ
  และหลักเกณฑ์การเปิดโอกาสให้ผู้ถือหุ้นส่งคำถามที่เกี่ยวข้องกับวาระการประชุมถึงคณะกรรมการบริษัทฯล่วงหน้าก่อนวันประชุม
  ไปเผยแพร่ไว้ที่ www.satpcl.co.th ส่วนของ “ข้อมูลนักลงทุน” ภายใต้หัวข้อ
  “ประชุมผู้ถือหุ้น” เพื่อให้ผู้ถือหุ้นได้ศึกษาข้อมูลก่อนวันประชุม 30 วัน(Post วันที่ 24 มีนาคม
  2551) โดยแจ้งผ่านระบบข่าวของตลาดหลักทรัพย์ฯ

  • บริษัทฯมอบให้บริษัทศูนย์รับฝากหลักทรัพย์ (ประเทศไทย) จำกัด
  ซึ่งเป็นนายทะเบียนหุ้นของบริษัทฯ
  เป็นผู้จัดส่งหนังสือเชิญประชุมให้แก่ผู้ถือหุ้นล่วงหน้าก่อนวันประชุม 10 วัน

  • บริษัทฯ ไม่ได้เพิ่มวาระการประชุม หรือเปลี่ยนแปลงข้อมูลสำคัญ
  โดยไม่ได้แจ้งให้ผู้ถือหุ้นทราบล่วงหน้าในการประชุมผู้ถือหุ้นสามัญประจำปี 2551
  อีกทั้งยังให้สิทธิในการแสดงความคิดเห็นและตั้งคำถามในที่ประชุมก่อนลงมติใด ๆ
  ซึ่งรายละเอียดได้มีการบันทึกไว้ในรายงานการประชุมผู้ถือหุ้นสามัญประจำปี 2551

  • บริษัทฯแจ้งกฎเกณฑ์และวิธีการในการเข้าร่วมประชุมผู้ถือหุ้น
  พร้อมให้ข้อมูลสำหรับแต่ละวาระการประชุมอย่างเพียงพอต่อการตัดสินใจ
  ให้ผู้ถือหุ้นทราบในหนังสือนัดประชุม

  •
  คณะกรรมการบริษัทฯได้จัดให้มีการจัดทำรายงานการประชุมให้แล้วเสร็จและเผยแพร่ผ่านเว็บไซต์
  ของบริษัทฯภายใน 14 วัน นับจากวันประชุม เพื่อให้ผู้ถือหุ้นแสดงความคิดเห็นและตรวจสอบได้
  โดยไม่จำเป็นต้องรอให้ถึงการประชุมครั้งต่อไป

  • ในปี 2551 บริษัทฯได้จ่ายเงินปันผลจากผลการดำเนินงานปี 2550 ในอัตราหุ้นละ 0.70 บาท
  หรือคิดเป็นร้อยละ 35.52 ของกำไรสุทธิ
  ซึ่งสอดคล้องกับนโยบายการจ่ายเงินปันผลที่บริษัทฯกำหนดไว้ (ไม่น้อยกว่าร้อยละ 30
  ของกำไรสุทธิ หลักจากหักภาษี)

2.  การปฏิบัติต่อผู้ถือหุ้นอย่างเท่าเทียมกัน

คณะกรรมการบริษัทฯมีนโยบายที่จะปฏิบัติต่อผู้ถือหุ้นอย่างเท่าเทียมกัน ไม่ว่าจะเป็นผู้ถือหุ้นรายใหญ่
ผู้ถือหุ้นรายย่อย นักลงทุนสถาบัน หรือผู้ถือหุ้นต่างชาติ เพื่อให้เกิดความเท่าเทียมกันอย่างแท้จริง

ในปี 2551 บริษัทฯได้รับผลการประเมินคุณภาพการประชุมผู้ถือหุ้นสามัญประจำปี
จากสำนักงานคณะกรรมการกำกับหลักทรัพย์และตลาดหลักทรัพย์ ร่วมกับ สมาคมส่งเสริมผู้ลงทุนไทย
และ สมาคมส่งเสริมบริษัทจดทะเบียนไทย ในระดับ “ดีเยี่ยม” โดยมีคะแนนรวม 107.5 คะแนน
จากคะแนนเต็มทั้งหมด 110 คะแนน (คะแนนเต็ม 100 คะแนน และคะแนนโบนัส 10 คะแนน)
โดยมีคะแนนเต็มทั้ง 3 หมวด คือ ก่อนวันประชุม วันประชุม และหลังวันประชุม นอกจากนี้
ยังมีการปฏบัติด้านอื่น ๆ เช่น

  • ในการประชุมผู้ถือหุ้นสามัญประจำปี 2551 บริษัทฯได้เปิดโอกาสให้ผู้ถือหุ้น
  เสนอเรื่องเพื่อบรรจุเป็นวาระการประชุม และเสนอชื่อบุคคลเพื่อพิจารณาแต่งตั้งเป็นกรรมการ
  เป็นการล่วงหน้า ระหว่างเดือนพฤศจิกายน ถึง เดือนธันวาคม 2551
  และได้แจ้งให้ผู้ถือหุ้นทราบผ่านระบบข่าวของตลาดหลักทรัพย์ฯ
  พร้อมทั้งเผยแพร่หลักเกณฑ์ของเรื่องดังกล่าวไว้ในเว็บไซต์ของบริษัทฯที่ www.satpcl.co.th
  ส่วนของข้อมูลนักลงทุน ภายใต้หัวข้อ “ประชุมผู้ถือหุ้น”

  • บริษัทฯได้แนบหนังสือมอบฉันทะแบบ ข.
  ซึ่งเป็นแบบที่ผู้ถือหุ้นสามารถกำหนดทิศทางการลงคะแนนเสียงได้เองในแต่ละวาระ
  ไปพร้อมกับหนังสือนัดประชุม เพื่อให้ผู้ถือหุ้นที่ไม่สะดวกเข้าร่วมประชุมด้วยตนเอง
  สามารถมอบอำนาจให้บุคคลอื่น หรือกรรมการอิสระเข้าประชุมและออกเสียงลงคะแนนแทน
  พร้อมทั้งเผยแพร่ไว้ในเว็บไซต์ของบริษัทฯ เพื่อให้ผู้ถือหุ้นสามารถดาวน์โหลดได้อีกด้วย
  ในการประชุมสามัญผู้ถือหุ้นปี 2551 มีผู้ถือหุ้นจำนวน 23 ราย
  มอบอำนาจให้ประธานคณะกรรมการตรวจสอบ
  ซึ่งเป็นกรรมการอิสระที่บริษัทฯเสนอเป็นผู้รับมอบอำนาจให้ออกเสียงแทน

  • บริษัทฯใช้ระบบคอมพิวเตอร์ในการลงทะเบียนและตรวจนับคะแนนเสียงของผู้ถือหุ้น
  รวมทั้งมีการใช้บัตรลงคะแนนเสียง เพื่อความรวดเร็ว และอำนวยความสะดวกให้ผู้ถือหุ้น

  • คณะกรรมการบริษัทฯกำหนดข้อห้ามไม่ให้มีการใช้โอกาสหรือข้อมูลที่ได้จากการเป็นกรรมการ
  ผู้บริหาร หรือพนักงาน ในการหาประโยชน์ส่วนตน หรือทำธุรกิจที่แข่งขันกับบริษัทฯ
  หรือธุรกิจที่เกี่ยวเนื่อง รวมทั้งไม่ใช้ข้อมูลภายในเพื่อประโยชน์ของตนในการซื้อขายหุ้นของบริษัทฯ
  หรือให้ข้อมูลภายในแก่บุคคลอื่นเพื่อประโยชน์ในการซื้อขายหุ้นของบริษัทฯ
  ทั้งนี้กรรมการและผู้บริหารจะต้องมีการรายงานการถือหลักทรัพย์ครั้งแรกและรายงานการเปลี่ยนแปลงการถือหลักทรัพย์
  ตามมาตรา 59 ในพระราชบัญญัติหลักทรัพย์และตลาดหลักทรัพย์ พ.ศ. 2551
  โดยเลขานุการบริษัท
  ได้จัดทำหนังสือเวียนแจ้งให้กรรมการและผู้บริหารระดับสูงที่เกี่ยวข้องได้รับทราบและถือปฏิบัติอย่างเคร่งครัด

3.  บทบาทของผู้มีส่วนได้เสีย

  บริษัทฯดำเนินธุรกิจโดยคำนึงถึงสิทธิและมุ่งมั่นที่จะสร้างความเป็นธรรมแก่ผู้มีส่วนได้เสียทุกกลุ่ม
  โดยกำหนดไว้ในคู่มือจริยธรรมธุรกิจและข้อพึงปฏิบัติในการทำงาน
  เพื่อเป็นแนวปฏิบัติสำหรับกรรมการ ผู้บริหาร และพนักงานของบริษัทฯ เพื่อใช้เป็นแนวปฏิบัติที่ดี
  ซึ่งครอบคลุมหลักปฏิบัติที่สำคัญ ได้แก่ ความรับผิดชอบต่อผู้ถือหุ้น
  ความขัดแย้งทางผลประโยชน์และการรักษาข้อมูลอันเป็นความลับ
  ความรับผิดชอบต่อทรัพย์สินของบริษัทฯ การปฏิบัติต่อผู้มีส่วนได้เสีย
  การติดตามและดูแลให้มีการปฏิบัติตาม จริยธรรมทางธุรกิจและรับข้อร้องเรียน เช่น

  • มีการปฏิบัติอย่างเท่าเทียมกันต่อผู้บริหารและพนักงานบริษัทฯ และบริษัทย่อย
  ในการให้ค่าตอบแทนและสวัสดิการที่เหมาะสมและถูกต้องตามกฎหมาย
  และมีการให้ผลประโยชน์อื่น เช่น โบนัส โดยพิจารณาจากผลงาน

  • ปฏิบัติต่อเจ้าหนี้ตามเงื่อนไข หรือข้อตกลงทางการค้า
  โดยที่ผ่านมามีการปฏิบัติตามข้อตกลงเงื่อนไขการกู้ยืมตามข้อตกลงกับธนาคารพาณิชย์
  และหรือสถาบันการเงินมาโดยตลอด

  • เอาใจใส่ในการบริการและรับผิดชอบต่อลูกค้า รวมถึงการรักษาความลับของลูกค้า

  • ปฏิบัติกับคู่แข่งตามกรอบการแข่งขันที่สุจริต

  • รับผิดชอบต่อสภาพแวดล้อม ชุมชน และสังคมเป็นอย่างดี

  • สนับสนุนและให้ความร่วมมือที่ดีกับภาครัฐและหน่วยงานที่เกี่ยวข้องอย่างสม่ำเสมอ

  • บริษัทฯกำหนดให้มีช่องทางการรับข้อร้องเรียนด้านธรรมาภิบาลและจริยธรรมธุรกิจ
  จากพนักงาน ผ่าน เลขานุการบริษัท

  • คณะกรรมการบริษัทฯมีนโยบายส่งเสริมความร่วมมือระหว่างบริษัทฯกับผู้มีส่วนได้เสีย
  ในการสร้างเสริมผลการดำเนินงานของบริษัทฯ
  จึงกำหนดกลไกคุ้มครองสิทธิของผู้แจ้งเบาะแสต่อคณะกรรมการบริษัทฯ
  ในประเด็นเกี่ยวกับการทำผิดกฎหมาย ความถูกต้องของรายงานงบการเงิน
  ระบบควบคุมภายในที่บกพร่อง หรือการผิดจรรยาบรรณ
  ผ่านอีเมล์กรรมการอิสระและกรรมการตรวจสอบของบริษัทฯได้โดยตรง
  ตามรายละเอียดที่ปรากฏในเว็บไซต์ของบริษัทฯ ส่วนของข้อมูลการลงทุน ภายใต้หัวข้อ
  “ข่าวบริษัท” โดยในปี 2551 ไม่มีข้อร้องเรียนแต่อย่างใด

  • บริษัทฯมีมาตรการคุ้มครองพนักงาน ที่ให้ข้อมูลแก่ทางการกรณีมีการทำผิดกฎหมาย
  หรือผิดพระราชบัญญัติหลักทรัพย์และตลาดหลักทรัพย์ จะได้รับความคุ้มครอง
  ซึ่งบริษัทฯไม่สามารถปฏิบัติโดยไม่เป็นธรรม ไม่ว่าจะเป็นการเปลี่ยนตำแหน่งงาน ลักษณะงาน
  สถานที่ทำงาน สั่งพักงาน ข่มขู่ เลิกจ้าง อันเนื่องมาจากสาเหตุแห่งการแจ้งเบาะแส

4.  การเปิดเผยข้อมูลและความโปร่งใส

-   บริษัทฯให้ความสำคัญกับการเปิดเผยข้อมูลทางการเงินและสารสนเทศสำคัญอื่น ๆ อย่างถูกต้อง
    ครบถ้วน ทันเวลา โปร่งใส และเป็นไปตามเกณฑ์ที่สำนักงานคณะกรรมการ ก.ล.ต.
    และตลาดหลักทรัพย์ฯ กำหนด โดยในปี 2551
    บริษัทฯไม่ได้รับคำสั่งจากสำนักงานคณะกรรมการ ก.ล.ต. ให้แก้ไขงบการเงิน
    หรือเอกสารที่เกี่ยวข้องแต่อย่างใด ทั้งนี้ ข้อมูลสำคัญ ๆของบริษัทฯ เช่น งบการเงิน
    นโยบายการกำกับดูแลกิจการและจริยธรรมธุรกิจ นโยบายความรับผิดชอบต่อสังคมและส่วนรวม
    บทวิเคราะห์จากนักวิเคราะห์สถาบันต่าง ๆ รายงานประจำปี แบบแสดงรายการข้อมูลประจำปี
    การประชุมผู้ถือหุ้น รายชื่อผู้ถือหุ้นรายใหญ่ คณะกรรมการบริษัท
    ข่าวบริษัทฯที่ได้เผยแพร่ผ่านตลาดหลักทรัพย์ฯ และข่าวเกี่ยวกับอุตสาหกรรมยานยนต์
    ได้นำไปเผยแพร่ไว้ในเว็บไซต์ของบริษัทฯ เพื่อการเข้าถึงข้อมูลได้สะดวกของผู้ถือหุ้น นักลงทุน
    และผู้มีส่วนได้เสียทุกกลุ่ม

-   รายชื่อกรรมการบริษัทฯ และคณะกรรมการชุดย่อย รวมทั้งบทบาทหน้าที่
    และวาระการดำรงตำแหน่ง รายละเอียดตามหัวข้อการจัดการ หน้า 29 ถึงหน้า 35
    และประวัติของกรรมการแต่ละท่าน รายละเอียดตามเอกสารแนบ 1 หน้า 77 ถึง หน้า 85

-   ค่าตอบแทนของกรรมการและผู้บริหาร

  ในการพิจารณาค่าตอบแทน ของกรรมการนั้น
  คณะกรรมการบริษัทฯพิจารณาจากการเปรียบเทียบกับระดับที่ปฏิบัติอยู่ในอุตสาหกรรมเดียวกัน
  ผลประกอบการของบริษัทฯ และหน้าที่ความรับผิดชอบของกรรมการ
  โดยการพิจารณากำหนดค่าตอบแทนของกรรมการอยู่ในอำนาจอนุมัติของที่ประชุมสามัญผู้ถือหุ้น
  ส่วนค่าตอบแทนผู้บริหารเป็นไปตามหลักการและนโยบายที่คณะกรรมการบริษัทฯกำหนด
  ซึ่งเชื่อมโยงกับผลการดำเนินงานของบริษัทฯ และผลการปฏิบัติงานของผู้บริหารแต่ละคน
  รายละเอียดค่าตอบแทนปี 2551 ที่บริษัทฯได้จ่ายให้แก่กรรมการและผู้บริหารตามรายละเอียดข้อ
  10.3 ค่าตอบแทน หน้า 38 ถึง หน้า 39

  • คณะกรรมการได้แต่งตั้งนายธนกฤต เพิ่มพูนขันติสุข เป็นเลขานุการบริษัท
  และเลขานุการคณะกรรมการบริษัทฯ ตั้งแต่วันที่ 15 ธันวาคม 2549
  เพื่อทำหน้าที่รับผิดชอบเกี่ยวกับการประชุมคณะกรรมการบริษัทฯและการประชุมผู้ถือหุ้น
  การจัดเตรียมระเบียบวาระการประชุม จัดทำหนังสือเชิญประชุมและรายงานการประชุม
  จัดทำเอกสารเกี่ยวกับการประชุม รวมทั้ง จัดเก็บเอกสารที่สำคัญของกรรมการและผู้บริหาร เช่น
  ทะเบียนกรรมการ รายงานการมีส่วนได้เสีย
  พร้อมทั้งดูแลและให้คำแนะนำต่อคณะกรรมการบริษัทฯ ในเรื่องกฎหมายและข้อบังคับต่าง ๆ
  เพื่อให้การปฏิบัติของคณะกรรมการเป็นไปตามกฎระเบียบ ข้อบังคับ ที่สำนักงานคณะกรรมการ
  ก.ล.ต. ตลาดหลักทรัพย์ฯ และกฎหมายที่เกี่ยวข้องได้กำหนดไว้

-   การปฏิบัติงานในปีที่ผ่านมาของคณะกรรมการชุดย่อย สามารถอ้างอิงไปแหล่งข้อมูลอื่น ดังนี้

   คณะกรรมการบริหาร ประกอบด้วย กรรมการจำนวน 4 คน โดยมีกรรมการอิสระ
  เป็นประธานกรรมการ มีวาระ การดำรงตำแหน่งคราวละ 3 ปี
  ตามวาระการดำรงตำแหน่งการเป็นกรรมการบริษัท ซึ่งรายละเอียดเกี่ยวกับคณะกรรมการบริหาร
  รวมถึงบทบาทหน้าที่ ตามที่ระบุในหัวข้อการจัดการ หน้า 31 ถึง หน้า 32

  การประชุมคณะกรรมการบริหาร

  ในปี 2551 คณะกรรมการบริหารมีการประชุมทั้งหมด 16 ครั้ง
  เพื่อพิจารณาอนุมัติและกลั่นกรองเรื่องต่าง ๆ ตามที่ได้รับมอบหมายจากคณะกรรมการบริษัทฯ
  โดยมีรายละเอียดการเข้าร่วมประชุมของคณะกรรมการบริหาร ดังนี้

  -------------------- ---------------- -----------------------------------
  ชื่อกรรมการ            การเข้าร่วมประชุม   หมายเหตุ

  นายสบสันติ์ เกตุสุวรรณ    8/16             ได้รับแต่งตั้งเป็นประธานคณะกรรมการบริหาร
                                        ตั้งแต่วันที่ 1 พ.ค. 51

  นายยงยุทธ กิตะพาณิชย์    15/16            ลาประชุม 1 ครั้ง

  นายวีระยุทธ กิตะพาณิชย์   16/16            

  นายสุระศักดิ์ เคารพธรรม  15/16            ลาประชุม 1 ครั้ง
  -------------------- ---------------- -----------------------------------

   คณะกรรมการตรวจสอบและธรรมาภิบาล

  - รายงานคณะกรรมการตรวจสอบและธรรมาภิบาลในรายงานประจำปี 2551

-   คณะกรรมการสรรหาและค่าตอบแทนฯ

  – รายงานคณะกรรมการสรรหาและค่าตอบแทนฯในรายงานประจำปี 2551

  • คุณภาพของรายงานทางการเงิน

  รายละเอียดตามหัวข้อ
  รายงานความรับผิดชอบของคณะกรรมการต่อรายงานทางการเงินในรายงานประจำปี 2551

  • ความสัมพันธ์กับผู้ลงทุน

  ผู้บริหารระดับสูงของบริษัทฯ ให้ความสำคัญต่องานนักลงทุนสัมพันธ์เป็นอย่างมาก
  อีกทั้งยังมีส่วนร่วมในการพบปะ และให้ข้อมูลกับผู้ถือหุ้น นักลงทุน นักวิเคราะห์ และนักข่าว
  อย่างสม่ำเสมอ และได้จัดให้มีแผนกนักลงทุนสัมพันธ์ (Investor Relations) ขึ้น
  เพื่อให้บริษัทฯ สามารถสื่อสารกับผู้ถือหุ้น นักลงทุน นักวิเคราะห์ นักข่าว และผู้สนใจทั่วไป
  ได้อย่างมีประสิทธิผลในทุกช่วงเวลา
  อันจะส่งผลต่อเนื่องให้ผู้ถือหุ้นและนักลงทุนได้รับข้อมูลข่าวสารที่ส่งผลต่อมูลค่าที่แท้จริงของบริษัทฯอย่างทันกาล
  และสามารถนำไปประเมินการลงทุนในบริษัทฯได้อย่างมีประสิทธิภาพต่อไป
  ทั้งนี้บริษัทฯให้ความสำคัญต่อการรายงานข้อมูลทางการเงิน
  รวมถึงการเปิดเผยข้อมูลที่มีความถูกต้อง ครบถ้วน สม่ำเสมอ ทันต่อเวลา โปร่งใสและทั่วถึง
  ตลอดจนข้อมูลสำคัญ ๆที่จะมีผลกระทบต่อราคาหลักทรัพย์ของบริษัทฯ

  บริษัทฯ ได้เผยแพร่ข้อมูลข่าวสารแก่ผู้ลงทุนและผู้ที่มีส่วนได้ส่วนเสียกับบริษัทฯต่างๆอย่างครบถ้วน
  เช่น การใช้ช่องทางการสื่อสาร และการเผยแพร่ข้อมูลต่าง ๆ
  ของตลาดหลักทรัพย์แห่งประเทศไทย การเปิดโอกาสให้นักลงทุน หรือนักวิเคราะห์
  เข้าเยี่ยมชมกิจการของบริษัทฯ (Site Visit) หรือพูดคุยกับผู้บริหารของบริษัทฯ (Company
  Visit) เปิดโอกาสให้นักข่าวจากทั้งสำนักข่าวไทยและต่างประเทศ เข้าพบและสัมภาษณ์
  การออกเอกสารข่าวผลประกอบการ (Earning Release) ของบริษัทฯ
  ให้แก่สาธารณชนอย่างสม่ำเสมอ
  การจัดประชุมร่วมกับนักวิเคราะห์เพื่อติดตามการผลดำเนินงานของบริษัทฯ
  และแนวโน้มของอุตสาหกรรมทุกไตรมาส มีช่องทางให้นักลงทุนสามารถสอบถามข้อมูลบริษัทฯ ผ่าน
  IR Contact ได้ทั้งทางโทรศัพท์ และ Email รวมไปถึงการเผยแพร่ข้อมูลข่าวสารผ่าน
  Company Website ซึ่งมีการปรับปรุงข้อมูลส่วนของ IR บน Website อย่างสม่ำเสมอ
  ทั้งในส่วนของงบการเงิน Annual Report แบบ 56-1 Presentation
  บทวิเคราะห์หลักทรัพย์ และอื่นๆ

  ทั้งนี้ ในปี 2551 ที่ผ่านมา บริษัทฯมีกิจกรรมในการนำเสนอข้อมูลทั้งทางตรงและทางอ้อม ดังนี้

  1. การนำเสนอข้อมูลต่อนักลงทุน (Road Show) ภายในประเทศ 2 ครั้ง และต่างประเทศ 2
  ครั้ง

  2. การประชุมนักวิเคราะห์ (Analyst Meeting) จำนวน 3 ครั้ง

  3. การเข้าเยี่ยมชมกิจการของบริษัท (Site Visit) หรือพูดคุยกับผู้บริหารของบริษัทฯ
  (Company Visit) จำนวน 18 ครั้ง

  4. การนำเสนอข้อมูลในงานบริษัทจดทะเบียนพบผู้ลงทุนของตลาดหลักทรัพย์แห่งประเทศไทย
  (Opportunity Day) จำนวน 4 ครั้ง

  5. การออกเอกสารข่าวผลประกอบการ (Earning Release) จำนวน 4 ครั้ง

  6. การเผยแพร่ข่าว (Press Releases) ในกรณีที่บริษัทมีกิจกรรมการลงทุน
  หรือกิจกรรมทางธุรกิจที่สำคัญ

  7. การให้ข้อมูล และตอบข้อซักถามของนักลงทุน และสื่อมวลชนที่ติดต่อทางจดหมายอิเลคทรอนิคส์
  (อีเมล์) ที่ ir@somboon.co.th และ โทรศัพท์อย่างสม่ำเสมอ

5.  ความรับผิดชอบของคณะกรรมการ

-   คณะกรรมการบริษัทฯกำหนดให้ประธานกรรมการเป็นบุคคลคนละคนกับกรรมการผู้อำนวยการ
    โดยมีบทบาท อำนาจ และหน้าที่ที่แบ่งแยกออกจากกันอย่างชัดเจน ตามรายละเอียดหน้า 35
    ถึง หน้า 36

-   คณะกรรมการบริษัทฯแต่งตั้งนายปัญจะ เสนาดิสัย
    ดำรงตำแหน่งประธานคณะกรรมการตรวจสอบ
    เนื่องจากเห็นว่าเป็นกรรมการอิสระที่มีความรู้ด้านการเงิน และกรรมการอิสระทั้ง 5 คน
    มีคุณสมบัติตามนิยามที่บริษัทฯกำหนดขึ้น ดังรายละเอียดหน้า 36 ถึง หน้า 37

-   คณะกรรมการบริษัทฯประกอบด้วยบุคคลที่มีความรู้ ความสามารถ
    โดยบริษัทฯได้จัดให้มีจำนวนกรรมการที่เหมาะสมกับขนาดของกิจการบริษัทฯ
    ในปัจจุบันมีกรรมการทั้งหมด 10 คน ซึ่งเป็นกรรมการที่เป็นผู้บริหารจำนวน 3 คน
    กรรมการที่ไม่ได้เป็นผู้บริหาร 7 คน ในจำนวนนี้เป็นกรรมการตัวแทน 1 คน กรรมการอิสระ
    5 คน โดยมีวาระการดำรงตำแหน่งคราวละ 3 ปี และไม่จำกัดจำนวนวาระการดำรงตำแหน่ง

  • กรรมการบริษัทฯ ทั้ง 10 คน ดำรงตำแหน่งกรรมการบริษัทจดทะเบียนไม่เกิน 5 บริษัท
  เป็นไปตามหลักการกำกับดูแลกิจการ รายละเอียดการดำรงตำแหน่งกรรมการบริษัทจดทะเบียน
  สามารถดูได้จากเอกสารแนบ 1 หน้า 77 ถึงหน้า 85

  • กรณีที่ตำแหน่งกรรมการบริษัทฯว่างลง คณะกรรมการบริษัทฯทั้งคณะ
  สามารถเสนอชื่อบุคคลผ่านคณะกรรมการสรรหาและค่าตอบแทนฯ
  เพื่อรวบรวมให้คณะกรรมการบริษัทฯพิจารณาอนุมัติแต่งตั้งต่อไป ซึ่งในปี 2551
  กรรมการทุกคนได้มีการเสนอชื่อบุคคล เพื่อแต่งตั้งกรรมการแทนตำแหน่งที่ว่าง 1 คน คือ
  นายสรรเสริญ วงศ์ชะอุ่ม และแต่งตั้งกรรมการเพิ่ม 1 คน คือ นายไพฑูรย์ ทวีผล

  • คณะกรรมการบริษัทฯได้มีส่วนร่วมกับฝ่ายบริหาร ในการกำหนดวิสัยทัศน์ ภารกิจ กลยุทธ์
  เป้าหมาย แผนธุรกิจ และงบประมาณของบริษัทฯ
  โดยจัดให้มีการสัมมนาเชิงปฏิบัติการระหว่างคณะกรรมการบริษัทฯและผู้บริหารระดับสูง
  ระหว่างวันที่ 25-27 กันยายน 2551 ณ โรงแรมแกรนด์ไฮแอท เอราวัณ กรุงเทพฯ

  • คณะกรรมการบริษัทฯมีส่วนร่วมในการพิจารณาแก้ไขร่วมกับฝ่ายบริหาร ในเรื่องแผนกลยุทธ์
  แผนงาน และโครงการ ที่อยู่ในแผนธุรกิจประจำปี ซึ่งได้รับอนุมัติจากคณะกรรมการบริษัท
  และผลการดำเนินงานทางการเงินของบริษัทฯที่ไม่เป็นไปตามแผนธุรกิจและงบประมาณ
  โดยผ่านคณะกรรมการบริหาร เพื่อติดตามและกำกับการดำเนินการ และในปี 2551
  คณะกรรมการบริษัทฯยังได้หารือร่วมกับฝ่ายบริหารเพื่อวางมาตรการรองรับผลกระทบจากวิกฤตเศรษฐกิจ

  • คณะกรรมการบริษัทฯจัดให้มีระบบการควบคุมภายในที่ครอบคลุมทั้งด้านการเงิน การปฏิบัติงาน
  การดำเนินการให้เป็นไปตามกฎหมาย ข้อบังคับ และระเบียบที่เกี่ยวข้อง
  รวมทั้งจัดให้มีการบริหารความเสี่ยงที่เหมาะสมเพียงพอ
  ตลอดจนจัดให้มีกลไกลการตรวจสอบและถ่วงดุลที่มีประสิทธิภาพเพียงพอในการปกป้องรักษาและดูแลทรัพย์สิน
  มีฝ่ายตรวจสอบภายใน ซึ่งเป็นหน่วยงานอิสระที่รายงานตรงต่อคณะกรรมการตรวจสอบ
  ทำหน้าที่ตรวจสอบการปฏิบัติงานของทุกหน่วยงาน
  ทั้งนี้คณะกรรมการตรวจสอบฯได้ร่วมกันประเมินความเพียงพอของระบบการควบคุมภายในของบริษัทฯ
  เมื่อวันที่ 19 กุมภาพันธ์ 2551 และเห็นว่าบริษัทฯมีระบบการควบคุมภายในที่เพียงพอ

  ด้านบริหารความเสี่ยง คณะกรรมการดูแลให้บริษัทฯมีระบบบริหารความเสี่ยงที่เพียงพอ
  และการติดตามการบริหารความเสี่ยงอย่างสม่ำเสมอ
  โดยบริษัทฯได้จัดให้มีคณะกรรมการบริหารความเสี่ยง (Risk Management Committee)
  เพื่อพิจารณาการบริหารความเสี่ยงในทุกด้านให้มีความเหมาะสม และมอบหมายให้ ติดตาม ดูแล
  วิเคราะห์การบริหารความเสี่ยงในระดับปฏิบัติแต่ละฝ่ายงาน ผ่าน Risk Champion
  และให้รายงานผลการบริหารความเสี่ยงตามแผนทุกไตรมาสต่อกรรมการผู้อำนวนการและคณะกรรมการบริหาร

-   คณะกรรมการชุดย่อย

    -   คณะกรรมการบริษัทฯ ได้มีการแต่งตั้งคณะกรรมการชุดย่อย ได้แก่
        คณะกรรมการบริหารคณะกรรมการตรวจสอบและธรรมาภิบาล
        และคณะกรรมการสรรหาและค่าตอบแทนกรรมการและผู้บริหาร
        โดยได้มีการกำหนดอำนาจหน้าที่ไว้อย่างชัดเจน (รายละเอียดปรากฏในหน้า 31 ถึงหน้า
        35)

   การประชุมคณะกรรมการบริษัทฯ

  คณะกรรมการบริษัทฯมีการกำหนดการประชุมคณะกรรมการบริษัทฯเป็นการล่วงหน้าทั้งปี
  และจะประชุมกันมากกว่า 6 ครั้งในแต่ละปี รวมทั้งมีการประชุมกรณีพิเศษตามความจำเป็น
  ในการประชุมแต่ละครั้งมีการกำหนดวาระการประชุมที่ชัดเจน
  ทั้งวาระเพื่อทราบและวาระเพื่อพิจารณา มีเอกสารประกอบการประชุมที่ครบถ้วน เพียงพอ
  และจัดส่งให้กับคณะกรรมการล่วงหน้าอย่างน้อย 7 วัน
  เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
  ในการประชุมกรรมการทุกคนสามารถอภิปรายและแสดงความเห็นได้อย่างเปิดเผย
  โดยมีประธานกรรมการเป็นผู้ประมวลความเห็นและข้อสรุปที่ได้จากที่ประชุม
  บันทึกการประชุมจัดทำเป็นลายลักษณ์อักษรโดยเลขานุการคณะกรรมการบริษัทฯ
  และหลังจากที่ผ่านการรับรองจากที่ประชุมจะถูกจัดเก็บไว้ที่ตู้เอกสาร ชั้น 2 อาคาร 11
  สำนักงานใหญ่ สำหรับกรรมการและผู้ที่เกี่ยวข้องตรวจสอบได้

  บริษัทฯมีนโยบายให้กรรมการที่ไม่เป็นผู้บริหารมีโอกาสประชุมระหว่างกันเอง
  เพื่ออภิปรายปัญหาต่าง ๆเกี่ยวกับการจัดการที่อยู่ในความสนใจ โดยไม่มีฝ่ายจัดการร่วมด้วย
  อย่างน้อยปีละ 1 ครั้ง และแจ้งให้กรรมการผู้อำนวยการทราบถึงผลการประชุม ในปี 2551
  มีการประชุมเมื่อวันที่ 11 ธันวาคม 2551
  โดยกรรมการทุกคนแสดงความเห็นเกี่ยวกับการดำเนินงานของฝ่ายบริหาร
  และกล่าวชมเชยฝ่ายบริหารในการสร้างความเติบโตขององค์กรได้เป็นที่น่าพอใจ
  และประธานกรรมการได้นำเสนอต่อคณะกรรมการบริษัทฯ เห็นชอบ ทั้งนี้
  ประธานกรรมการและประธานคณะกรรมการบริหาร
  ได้แจ้งผลการหารือให้กรรมการผู้อำนวยการรับทราบแล้ว

โดยในปี 2551 บริษัทฯได้มีการประชุมคณะกรรมการบริษัทฯ 11 ครั้ง, ประชุมคณะกรรมการบริหาร
16 ครั้ง, ประชุมคณะกรรมการตรวจสอบและธรรมาภิบาล 8 ครั้ง และ
ประชุมคณะกรรมการสรรหาและค่าตอบแทน 4 ครั้ง
โดยมีรายละเอียดการเข้าร่วมประชุมของกรรมการแต่ละท่าน ดังนี้

+----------------+-----------------+-------+-------+-------+--------+
| ชื่อ-นามสกุล      | ตำแหน่ง          | การเ  |       |       |        |
|                |                 | ข้าร่วม |       |       |        |
|                |                 | ประชุม |       |       |        |
|                |                 | / การ |       |       |        |
|                |                 | ประชุม |       |       |        |
|                |                 | ทั้งหมด |       |       |        |
|                |                 | (ครั้ง) |       |       |        |
+----------------+-----------------+-------+-------+-------+--------+
|                |                 | คณะกร | คณ    | คณะ   | คณะก   |
|                |                 | รมการ | ะกรรม | กรรมก | รรมการ |
|                |                 |       |       | ารตรว |        |
|                |                 | บริษัทฯ | การ   | จสอบฯ | สรรหา  |
|                |                 |       | บริหาร |       | และค่าต |
|                |                 |       |       |       | อบแทนฯ |
+----------------+-----------------+-------+-------+-------+--------+
| 1.  นายสรรเสริญ | กรรมการอิสระ/    | 9/ 11 | -     | -     | -      |
|     วงศ์ชะอุ่ม    | ประธานกรรมการ   |       |       |       |        |
+----------------+-----------------+-------+-------+-------+--------+
| 2.  นายยงยุทธ   | รอ              | 11/   | 15/   | -     | -      |
|     กิตะพาณิชย์   | งประธานกรรมการ/ | 11    | 16    |       |        |
|                | กรรมการบริหาร    |       |       |       |        |
+----------------+-----------------+-------+-------+-------+--------+
| 3.  นายปัญจะ    | กรรมการอิสระ/    | 11/   | -     | 8/ 8  | 3/ 4   |
|     เสนาดิสัย    | ประธานคณะก      | 11    |       |       |        |
|                | รรมการตรวจสอบฯ/ |       |       |       |        |
|                | กรรมการสร       |       |       |       |        |
|                | รหาและค่าตอบแทนฯ |       |       |       |        |
+----------------+-----------------+-------+-------+-------+--------+
| 4.  นายรังสิน    | กรรมการอิสระ/    | 11/   | -     | 8/ 8  | 4/ 4   |
|     สืบแสง      | ก               | 11    |       |       |        |
|                | รรมการตรวจสอบฯ/ |       |       |       |        |
|                | ประ             |       |       |       |        |
|                | ธานคณะกรรมการสร |       |       |       |        |
|                | รหาและค่าตอบแทนฯ |       |       |       |        |
+----------------+-----------------+-------+-------+-------+--------+
| 5.  นายสบสันติ์   | กรรมการอิสระ/    | 11/   | 8/ 16 | 2/ 8  | 2/ 4   |
|     เกตุสุวรรณ   | ประธาน          | 11    |       |       |        |
|                | คณะกรรมการบริหาร |       |       |       |        |
+----------------+-----------------+-------+-------+-------+--------+
| 6.  นายไพฑูรย์   | กรรมการอิสระ/    | 9/ 11 | -     | 6/ 8  | -      |
|     ทวีผล       | กรรมการตรวจสอบฯ |       |       |       |        |
+----------------+-----------------+-------+-------+-------+--------+
| 7.  นายวีระยุทธ  | กรรมการ/        | 11/   | 16/   | -     | -      |
|     กิตะพาณิชย์   | กรรมการบริหาร    | 11    | 16    |       |        |
+----------------+-----------------+-------+-------+-------+--------+
| 8.  นายยงเกียรติ์ | กรรมการ         | 11/   | -     | -     | -      |
|     กิตะพาณิชย์   |                 | 11    |       |       |        |
+----------------+-----------------+-------+-------+-------+--------+
| 9.  นางสาวนภัสร | กรรมการ         | 11/   | -     | -     | -      |
|     กิตะพาณิชย์   |                 | 11    |       |       |        |
+----------------+-----------------+-------+-------+-------+--------+
| 10. นายสุระศักดิ์  | กรรมการ/        | 10/   | 15/   | -     | 4/ 4   |
|     เคารพธรรม  | กรรมการบริหาร/   | 11    | 16    |       |        |
|                | กรรมการสร       |       |       |       |        |
|                | รหาและค่าตอบแทนฯ |       |       |       |        |
+----------------+-----------------+-------+-------+-------+--------+

หมายเหตุ:

  - คณะกรรมการสรรหาและค่าตอบแทนฯ เกิดจากรวมคณะกรรมการชุดย่อย ระหว่าง
  คณะกรรมการพิจารณาผลตอบแทนฯ และ คณะกรรมการสรรหาและธรรมาภิบาล
  โดยให้คณะกรรมการธรรมาภิบาลไปรวมอยู่กับคณะกรรมการตรวจสอบ มีผลตั้งแต่วันที่ 1
  พฤษภาคม 2551

  - นายสรรเสริญ วงศ์ชะอุ่ม ดำรงตำแหน่งกรรมการอิสระ และประธานกรรมการบริษัท
  ตั้งแต่วันที่ 24 มีนาคม 2551

  - นายปัญจะ เสนาดิสัย ดำรงตำแหน่งกรรมการพิจารณาผลตอบแทนฯ ถึงวันที่ 30 เมษายน
  2551 และดำรงตำแหน่งกรรมการสรรหาและค่าตอบแทนฯ ตั้งแต่วันที่ 1 พฤษภาคม 2551

  - นายไพฑูรย์ ทวีผล ดำรงตำแหน่งกรรมการอิสระ ตั้งแต่วันที่ 24 เมษายน 2551
  และได้รับแต่งตั้งให้ดำรงตำแหน่งกรรมการตรวจสอบฯ แทนนายสบสันติ์ เกตุสุวรรณ ตั้งแต่วันที่ 1
  พฤษภาคม 2551

  - นายสบสันติ์ เกตุสุวรรณ

  • ดำรงตำแหน่งกรรมการตรวจสอบ ตั้งแต่วันที่ 1 กันยายน 2550 ถึงวันที่ 30 เมษายน 2551

  • ดำรงตำแหน่งประธานคณะกรรมการพิจารณาผลตอบแทนฯ ตั้งแต่วันที่ 12 กันยายน 2550
  ถึงวันที่ 30 เมษายน 2551

  • ดำรงตำแหน่งกรรมการสรรหาและธรรมาภิบาล ตั้งแต่วันที่ 14 พฤศจิกายน 2550 ถึงวันที่ 30
  เมษายน 2551

  • ได้รับแต่งตั้งให้ดำรงตำแหน่งประธานคณะกรรมการบริหาร ตั้งแต่วันที่ 1 พฤษภาคม 2551

  • การประเมินผลงานตนเอง

  จากการประเมินตนเองของคณะกรรมการบริษัทฯ
  มีความเห็นว่าควรจัดให้มีกิจกรรมระหว่างกรรมการและผู้บริหาร เพื่อสร้างสัมพันธ์ที่ดี ทั้งนี้ ในปี
  2551 ฝ่ายบริหารได้ดำเนินการจัดกิจกรรมต่าง ๆ โดยมีกรรมการและผู้บริหารระดับสูงเข้าร่วม
  เช่น เยี่ยมชมธุรกิจในกลุ่มบริษัท และกลุ่มอุตสาหกรรมชิ้นส่วนยานยนต์
  จัดเสวนาเพื่อเสริมสร้างความรู้เกี่ยวกับพระราชบัญญัติหลักทรัพย์และตลาดหลักทรัพย์ (ฉบับแก้ไข)
  และจัดสัมมนาภายใต้วิกฤตเศรษฐกิจ กับผลกระทบต่ออุตสาหกรรมชิ้นส่วนยานยนต์
  เมื่อเดือนพฤศจิกายน 2551

  • การปฐมนิเทศกรรมการใหม่

  ในปี 2551 ฝ่ายบริหารได้เชิญนายสรรเสริญ วงศ์ชะอุ่ม และนายไพฑูรย์ ทวีผล
  ซึ่งเป็นกรรมการใหม่ มาประชุมร่วมกัน
  และให้กรรมการผู้อำนวยการบรรยายสรุปลักษณะธุรกิจและแนวทางการดำเนินธุรกิจของ
  บริษัทฯและบริษัทย่อย โดยมีเลขานุการบริษัทเป็นผู้จัดทำเอกสารที่เกี่ยวข้อง นอกจากนั้น
  กรรมการใหม่ทั้ง 2 ท่าน ยังได้ไปเยี่ยมชมโรงงาน ทั้งสำนักงานใหญ่ จังหวัดสมุทรปราการ
  และโรงงานที่จังหวัดระยอง เพื่อให้เข้าใจการดำเนินงานของบริษัทฯได้มากขึ้น ทั้งนี้
  กรรมการใหม่ทั้ง 2 ท่าน เป็นผู้มีความรู้ ความสามารถ
  และได้ผ่านการอบรมเกี่ยวกับบทบาทหน้าที่การเป็นกรรมการ
  รายละเอียดตามประวัติการอบรมหน้า 77 และ หน้า 80-81 ตามลำดับ

  • บริษัทฯส่งเสริมและสนับสนุนให้กรรมการ ผู้บริหาร และเลขานุการบริษัท
  เข้ารับการอบรมสัมมนาจากหลักสูตรต่าง ๆ ที่จัดขึ้นโดยสมาคมส่งเสริมสถาบันกรรมการบริษัทไทย
  ตลาดหลักทรัพย์แห่งประเทศไทย สำนักงานคณะกรรมการ ก.ล.ต. หรือองค์กรอิสระต่าง ๆ
  เพื่อเสริมสร้างความรู้ ปรับปรุงการปฏิบัติงาน
  และเป็นประโยชน์ต่อการปฏิบัติหน้าที่ให้มีประสิทธิภาพมากยิ่งขึ้น

10.5 การดูแลเรื่องการใช้ข้อมูลภายใน

บริษัทฯมีนโยบายมิให้กรรมการ ผู้บริหาร
และพนักงานที่รับทราบข้อมูลภายในนำข้อมูลภายในไปใช้เพื่อประโยชน์ส่วนตนและผู้อื่น โดยบริษัทฯ
มีแนวทางปฏิบัติดังต่อไปนี้

1.  บริษัทฯ ให้ความรู้แก่กรรมการและผู้บริหาร เพื่อให้รับทราบถึงกฎเกณฑ์ของการใช้ข้อมูลภายใน
    หน้าที่ในการรายงานการซื้อขายหลักทรัพย์ของบริษัทฯ และบริษัทย่อย ของตน คู่สมรส
    และบุตรที่ยังไม่บรรลุนิติภาวะ
    รวมถึงบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2551
    และที่แก้ไขเพิ่มเติม และตามข้อกำหนดของตลาดหลักทรัพย์แห่งประเทศไทย

2.  กรรมการและผู้บริหารมีหน้าที่จัดทำและส่งรายงานการถือหลักทรัพย์ของบริษัทฯ
    และบริษัทย่อยของตน คู่สมรส
    และบุตรที่ยังไม่บรรลุนิติภาวะต่อสำนักงานคณะกรรมการกำกับหลักทรัพย์และตลาดหลักทรัพย์
    โดยต้องรายงานดังนี้

-   รายงานการถือหลักทรัพย์ครั้งแรก (แบบ 59-1) ภายใน 30
    วันนับแต่วันปิดการเสนอขายหลักทรัพย์ต่อประชาชน
    หรือวันที่ได้รับการแต่งตั้งให้ดำรงตำแหน่งกรรมการหรือผู้บริหาร

-   รายงานการเปลี่ยนแปลงการถือหลักทรัพย์ (แบบ 59-2) อันเนื่องมาจากการซื้อ ขาย
    โอนหรือรับโอนหลักทรัพย์ ทั้งนี้ ภายใน 3 วันทำการนับตั้งแต่มีการซื้อ ขาย
    โอนหรือรับโอนหลักทรัพย์นั้น และให้ส่งสำเนารายงานการถือหลักทรัพย์ดังกล่าวให้แก่บริษัทฯ
    ภายในวันที่ส่งรายงานดังกล่าวให้แก่สำนักงานคณะกรรมการกำกับหลักทรัพย์และตลาดหลักทรัพย์

3.  กรรมการ และผู้บริหาร 4 รายแรกนับจากกรรมการผู้อำนวยการ
    มีหน้าที่ต้องจัดทำรายงานการมีส่วนได้เสียของตนเองและบุคคลที่เกี่ยวข้องต่อประธานกรรมการบริษัท
    และประธานคณะกรรมการตรวจสอบฯ ตามพระราชบัญญัติหลักทรัพย์และตลาดหลักทรัพย์ พ.ศ.
    2551 มากไปกว่านั้น คณะกรรมการบริษัทฯได้มีนโยบายให้พนักงานระดับบริหาร
    ตำแหน่งผู้จัดการทั่วไป และผู้จัดการแผนก
    ต้องจัดทำรายงานการมีส่วนได้เสียของตนเองและบุคคลที่เกี่ยวข้อง
    เพื่อให้การดำเนินงานเป็นไปด้วยความโปร่งใส เป็นธรรม และเท่าเทียมกัน
    โดยรายงานให้คณะกรรมการตรวจสอบฯรับทราบรายไตรมาส

4.  ประกาศให้ทราบทั่วกันว่า กรรมการ ผู้บริหาร
    และพนักงานที่รับทราบข้อมูลภายในที่มีนัยสำคัญที่อาจส่งผลต่อการเปลี่ยนแปลงของราคาซื้อขายหลักทรัพย์
    จะต้องระงับการซื้อหรือขายหลักทรัพย์ของบริษัทฯ ในช่วง 1 เดือนก่อนที่บริษัทฯ
    จะมีการประกาศผลการดำเนินงาน (กำหนดเวลาในการประกาศผลการดำเนินงาน คือ 45
    วันนับจากวันสิ้นไตรมาส และ 60 วันนับจากวันสิ้นงวดบัญชี)
    หรือข้อมูลภายในนั้นจะเปิดเผยต่อสาธารณชน

  บริษัทฯ มีมาตรการการลงโทษหากพบว่ากรรมการหรือผู้บริหารฝ่าฝืนนโยบายบริษัทฯ
  และทำให้บริษัทฯ ได้รับความเสื่อมเสียหรือเสียหาย และบริษัทฯ
  จะประสานงานกับหน่วยงานกำกับดูแลที่เกี่ยวข้องเพื่อดำเนินการตามกฎหมาย

10.6 บุคลากร

จำนวนพนักงาน ณ วันที่ 31 ธันวาคม 2551 และวันที่ 31 ธันวาคม 2550 ของบริษัทฯ
และบริษัทย่อย มีดังนี้

+------------------------------------+---------------+-----------------+
| บริษัท                               | จำนวน (คน)    |                 |
+====================================+===============+=================+
|                                    | 31 ธันวาคม     | 31 ธันวาคม 2550  |
|                                    | 2551          |                 |
+------------------------------------+---------------+-----------------+
| 1. บริษัท สมบูรณ์ แอ๊ดวานซ์ เทคโนโลยี     | 669           | 651             |
| จำกัด (มหาชน)                       |               |                 |
+------------------------------------+---------------+-----------------+
| 2. บริษัท สมบูรณ์หล่อเหล็กเหนียวอุตสาหกรรม | 792           | 737             |
| จำกัด                               |               |                 |
+------------------------------------+---------------+-----------------+
| 3. บริษัท บางกอกสปริงอินดัสเตรียล จำกัด   | 436           | 418             |
+------------------------------------+---------------+-----------------+
| 4. บริษัท อินเตอร์เนชั่นแนล แคสติ้ง โปรดักส์ | 254           | 233             |
| จำกัด                               |               |                 |
+------------------------------------+---------------+-----------------+
| รวม                                | 2,151         | 2,039           |
+------------------------------------+---------------+-----------------+

จำนวนพนักงาน ณ วันที่ 31 ธันวาคม 2551 และวันที่ 31 ธันวาคม 2550 ของบริษัทฯ
และบริษัทย่อย แบ่งออกตามสายงานหลักได้ดังนี้

+------------------------------------+---------------+-----------------+
| ฝ่ายงาน                             | จำนวน (คน)    |                 |
+====================================+===============+=================+
|                                    | 31 ธันวาคม     | 31 ธันวาคม 2550  |
|                                    | 2551          |                 |
+------------------------------------+---------------+-----------------+
| 1. แผนกผลิต/ ปฏิบัติการวิศวกรรม-Jig     | 1,237         | 1,153           |
| Shop                               |               |                 |
+------------------------------------+---------------+-----------------+
| 2. แผนกวิศวกรรม                     | 114           | 109             |
+------------------------------------+---------------+-----------------+
| 3. แผนกซ่อมบำรุง/ รับประกันคุณภาพ/      | 379           | 340             |
| วางแผนการผลิต                       |               |                 |
+------------------------------------+---------------+-----------------+
| 4. ฝ่ายโลจิสติกส์ และฝ่ายจัดซื้อ           | 143           | 146             |
+------------------------------------+---------------+-----------------+
| 5. สายงานทรัพยากรบุคคลและธุรการ       | 75            | 84              |
+------------------------------------+---------------+-----------------+
| 6. ฝ่ายบัญชีและฝ่ายการเงิน              | 49            | 47              |
+------------------------------------+---------------+-----------------+
| 7. สายงานขายและการตลาด             | 22            | 25              |
|                                    |               |                 |
| 8. ฝ่ายพัฒนาคุณภาพ/ ฝ่ายพัฒนาผลิตภัณฑ์/    | 39            | 37              |
|                                    |               |                 |
| ฝ่ายพัฒนากระบวนการผลิต                |               |                 |
+------------------------------------+---------------+-----------------+
| 9.  ฝ่ายบริหารจัดการ/                 | 84            | 84              |
|     ฝ่ายบริหารสายปฏิบัติการ             |               |                 |
|                                    | 9             | -               |
| 10. ฝ่ายเทคโนโลยีสารสนเทศ            |               |                 |
|                                    | -             | 14              |
| 11. อื่น ๆ                           |               |                 |
+------------------------------------+---------------+-----------------+
| รวม                                | 2,151         | 2,039           |
+------------------------------------+---------------+-----------------+

หมายเหตุ: บริษัทฯไม่มีสหภาพแรงงานและไม่มีข้อพิพาทด้านแรงงานใดๆ ในระยะ 5 ปีที่ผ่านมา

ผลตอบแทนพนักงาน

ผลตอบแทนรวมของพนักงานของบริษัทฯ และบริษัทย่อยในปี 2551 มีจำนวนเงินรวม 672,099,243
บาท เพิ่มขึ้นจาก 583,298,129 ล้านบาท ในปี 2550
โดยค่าตอบแทนให้แก่พนักงานของกลุ่มบริษัทนั้นอยู่ในรูปเงินเดือน โบนัส สวัสดิการ
เงินสมทบกองทุนสำรองเลี้ยงชีพและค่าตอบแทนอื่นๆ โดยบริษัทฯ
และบริษัทย่อยได้ทำการตั้งกองทุนสำรองเลี้ยงชีพเมื่อวันที่ 1 มกราคม 2547

นโยบายพัฒนาบุคลากร

สร้างและดูแลบุคลากรภายในองค์กรให้เกิดความพึงพอใจ
ทั้งในด้านผลตอบแทนและบรรยากาศในการทำงาน
โดยพัฒนาขีดความสามารถตามความต้องการของแต่ละหน่วยงาน
เพื่อสร้างความสามารถในการแข่งขันขององค์กร ในด้านคุณภาพผลิตภัณฑ์ ต้นทุนที่แข่งขันได้
การส่งมอบตรงเวลา ความรู้เชิงวิศวกรรมการผลิต รวมถึงการจัดการ
เพื่อตอบสนองความพึงพอใจของลูกค้าและผู้มีส่วนได้เสียขององค์กร (Q C D E M)

1.  พัฒนายกระดับศักยภาพให้สอดคล้องกับกลยุทธ์ขององค์กร

มุ่งเน้นการพัฒนาบุคลากรให้สอดคล้องกับกลยุทธ์ขององค์กร
โดยเฉพาะในกลุ่มตำแหน่งที่มีความสำคัญต่อองค์กร
สามารถเป็นพลังขับเคลื่อนเพื่อตอบสนองกลยุทธ์ขององค์กรทั้งในระยะสั้นและระยะยาว
โดยใช้แนวความคิดในการเชิงนวัตกรรมและรวดเร็วต่อการขับเคลื่อนองค์กร (Speed &
Innovation) ให้บรรลุเป้าหมาย สามารถแข่งขันได้ในอนาคต
และในส่วนของตำแหน่งผู้บังคับบัญชาที่ต้องเน้นการพัฒนาในการสร้างภาวะผู้นำ การบริหารงาน
การวางแผน การมอบหมายงาน และการติดตามงาน รวมถึง
การสร้างบรรยากาศในการทำงานที่เอื้อต่อความคิดเชิงนวัตกรรม
เพื่อให้ตอบสนองตามแผนที่เชื่อมโยงกลยุทธ์ขององค์กร ให้บรรลุเป้าหมายขององค์กรในด้าน Q C D
E M

2.  การพัฒนาความพร้อมด้านการบริหารและภาวะผู้นำ

มุ่งเน้นการยกระดับการพัฒนาภาวะผู้นำผู้บริหารทุกระดับ รวมถึง
การมอบหมายงานการกระจายอำนาจ เพื่อความรวดเร็วในการจัดการเชิงกลยุทธ์
และมีความคิดในเชิงริเริ่มสร้างสรรค์
อีกทั้งมีการเตรียมพัฒนาศักยภาพผู้บริหารทั้งในระดับสูงและระดับกลางให้มีความพร้อมในการรับสภาวะการเปลี่ยนแปลง
(Change) อันอาจจะเกิดขึ้นด้วยปัจจัยภายในและภายนอก

นอกจากนี้ สำหรับผู้บริหารระดับสูงและระดับกลาง (ผู้จัดการ ผู้จัดการทั่วไป
และรองกรรมการผู้อำนวยการ) ยังได้รับ การจัดทำแผนสืบทอดตำแหน่งงาน (Succession
Plan) ด้วยการประเมินภายใต้ระบบการบริหารผลการปฏิบัติงาน Performance Management
System (PMS) เพี่อค้นหาผู้บริหารที่เป็นดาวเด่น (Talent People)
และเข้าสู่โปรแกรมการพัฒนาระดับบริหาร (Management Development Program)
ซึ่งในโปรแกรมนี้ผู้บริหารจะได้รับการพัฒนาทั้งความรู้ด้านการบริหาร
การศึกษาดูงานทั้งในและต่างประเทศ ตลอดจนการได้รับการสอนแนะ (Coaching)
จากผู้บริหารที่เป็น Role Model ภายใต้โครงการ Mentoring Program
ซึ่งคุณสมบัติของผู้สืบทอดตำแหน่งงาน ต้องได้รับผลการประเมินของระบบ Succession Plan
อยู่ใน Succession Frame work ที่ 1-3 จาก 9 Frame work

3.  การพัฒนาบุคลากรภายใต้การบริหารจัดการความรู้ (Knowledge Management)
    เพื่อนำไปสู่การเป็นองค์กรแห่งการเรียนรู้ (Learning Organization)

การจัดการความรู้ (Knowledge Management) ก่อให้เกิดการแลกเปลี่ยน/ การถ่ายโอนความรู้
ภายในองค์กร และการจัดเก็บองค์ความรู้ในระบบการผลิตขององค์กร
โดยมุ่งเน้นกระบวนการที่ส่งผลกระทบต่อคุณภาพของผลิตภัณฑ์และความปลอดภัยของผลิตภัณฑ์ต่อผู้ใช้งาน
(Key Process and Safety Process) โดยเฉพาะผลิตภัณฑ์หลัก (Product Champion)
ขององค์กร โดยการสร้างกิจกรรมในด้านต่าง ๆ คือ

  3.1 จัดทำโครงสร้างการบริหารความรู้ และรวบรวม คัดแยก จัดเก็บ
  และถ่ายทอดองค์ความรู้ภายใต้กิจกรรมการจัดการความรู้ (Knowledge Management)

  3.2 พัฒนาและส่งเสริมการเรียนรู้ โดยผ่านช่องทางห้องสมุด และ KM Website

  3.3 พัฒนากระบวนการเรียนรู้
  ภายใต้การเรียนรู้ร่วมกันเป็นทีมจากพนักงานในสายงานอาชีพเดียวกัน (Team Based
  Learning)
  โดยเน้นสร้างองค์ความรู้และถ่ายโอนความรู้สู่ผู้ปฏิบัติซึ่งได้ออกแบบให้เกิดทั้งในแบบทีมการเรียนรู้ในสายอาชีพเดียวกัน
  และทีมการเรียนรู้ข้ามสายงาน (Cross Functional Team)

  3.4 ดำเนินการประเมินตนเองในแนวทาง Knowledge Management Assessment
  เพื่อนำกระบวนการจัดการความรู้เข้าสู่การเป็นส่วนหนึ่งในกลยุทธ์องค์การ

กระบวนการกำหนดเส้นทางในการพัฒนาบุคลากร

การกำหนดความต้องการในการฝึกอบรม (Training Needs) ในการพัฒนาบุคลากร
โดยให้สอดคล้องกับทิศทางกลยุทธ์ขององค์กร และ
ความสามารถที่กำหนดไว้เป็นมาตรฐานในแต่ละอาชีพ (Occupation Standard)
ซึ่งความต้องการดังกล่าว
จะถูกนำมาวิเคราะห์และจัดทำเป็นแผนการพัฒนาบุคลากรตามความสามารถรายบุคคล
(Individual Development Plan: IDP)
โดยแบ่งระดับความสามารถตามระดับความรับผิดชอบหรือตำแหน่งงาน
ให้สอดคล้องกับระดับความสามารถ (Competency Model) ขององค์กร

นอกจากนี้ บริษัทฯ ยังเน้นการพัฒนาพนักงานภายใต้ระบบการฝึกสอนหน้างาน (On the Job
Training) เพื่อเป็นการพัฒนาศักยภาพด้านภาวะผู้นำของผู้บังคับบัญชาระดับต้น และ
เน้นให้พนักงานมีความรู้ทักษะ และความสามารถแบบมืออาชีพ
เพื่อความพร้อมในการตอบสนองลูกค้าในด้าน QCD โดยพนักงานทุกระดับจะได้รับการพัฒนา
จากขั้นความสามารถในระดับการเรียนรู้
สู่ขั้นที่มีความรู้และทักษะเหมาะสมในการใช้งานในแต่ละอาชีพ
และสุดท้ายจะได้รับการพัฒนาจนมีความเป็นผู้มีศักยภาพ
มีประสบการณ์เพียงพอต่อการเลื่อนระดับที่สูงขึ้น

โดยในทุกปี
กำหนดให้มีการสอบวัดระดับความรู้และการประเมินระดับความสามารถตามแบบจำลองระดับความสามารถ
(Competency Model)
เพื่อหาช่องว่างในการพัฒนาความสามารถของพนักงานทุกระดับซึ่งเป็นกระบวนการที่ถูกพัฒนาอย่างเป็นระบบและอย่างต่อเนื่องเพื่อกการเจริญเติบโตอย่างมั่นคงและยั่งยืนขององค์การต่อไป